Salai Dokhar Zong Mai Sui Hlei Tial Kong Ah Aa Sum Kho Ti Lo, Cozah Nih Nuhrin Covo Nan Buar – Chin 11 News\nSalai Dokhar Zong Mai Sui Hlei Tial Kong Ah Aa Sum Kho Ti Lo, Cozah Nih Nuhrin Covo Nan Buar\nPosted By: Chin News October 6, 2020\nMalaysia in an rak tlun pimi Mai Sui Hlei Tial ruak kong he pehtlai in Mipi aiawh Palai pawl khoika dah an tlau?.\n2010 thawk in thimnak kan tuah i nihin cu kumhra deng Mipi nih kan aiawh in chimreltu kan i ngeih cang. Cu caah Shan ram, Rakhine ram le kan hawi tlang cungmi umnak ram hna cu ralkap kut ah a thimi an um ah, ral ruang ah a thimi an um ah, crony pawl ruang ah a tuarmi an um ah mipi aiawh a simi Palai hna nih mipi lein an dir peng.\nCu a si caah harnak a tuar tu mipi hna nih kan aiawh rian ttuantu kan ngei timi an i fiang i Palai ttha ngeih a herhnak, democracy tling hmuh a herhnak an theih ngai cang. Sihmansehlaw, kan Chinram ahcun zeizong vial te hi Cozah kut cungah a um dih tiah a ruat dihmi pawl nih kan aiawh in rian an ttuan peng caah mipi a kan aiawh tu Hluttaw Palai pawl nih mipi harnak kan ton caan ah a kan chanh/dirhpi ti lo. Cu caah nihin ni tiang in Cozah rian tuantu hna nih Mipi zei rel loin thil an tuahmi cung ah kan aiawh in a chimtu ding Palai kan ngei ti lo.\nChinram ah cun a tu lio Malaysia in ruak an rak tlunpimi Thantlang khuasami kan far, kan fanu, kan unau nu a si mi Mai Sui Hlei Tial le a chungkhar nih an tonmi thil kan zoh tik ah tuar a hartuk hringhran. Sihmansehlaw, kan mah mipi nihcun ngeichianak kan hrawmpi mi leng in adang kan tuah piak khawhmi a um ti lo.\nHi kong ah Cozah nawl ngeitu pawl nih nuhrin covo, kan Lai nunphung, khrihfa phung le Sipin phung buar in rian an ttuanmi a si caah mipi aiawh a simi Thantlang peng MP palai pawl nih Mai Sui Hlei Tial le a chungkhar hna nih an tonmi ngeichiatnak hi an bomh/dirhkamh hrimhrim ding a si.\nMai Sui Hlei Tial i a chungkhar hna nih an tonmi ngeichiatnak cu Team Salai Dokhar nih kan hrawmpi hna.\nTeam Salai Dokhar


Mipi” maw “Zaapi” Dah? Lai caholh thiam ngai cu ka si lo, nain ka siarem lo ngai mi a um. – Hakha Cherry\nMipi” maw “Zaapi” Dah? Lai caholh thiam ngai cu ka si lo, nain ka siarem lo ngai mi a um.\n“Mipi” maw “Zaapi” Dah? Lai caholh thiam ngai cu ka si lo, nain ka siarem lo ngai mi a um. Cucu “mipi le zaapi” kan hmannak hi si. Biafang sullam kan fian palh caah si hnga maw, siloah kan hngalh lo rumro dek?\nBiafang sullam zoh tikah “mipi” hi “mi” le “pi” biafang fonh a si. A sullam cu “mițhawngțha, milianngan, mirum, bawi tinak a si. Cucaah Tipi-tiva nganpi; Tupi- tu nganpi; Thlipi-thlichia țotho nganpi ti khin a kal. Phundang in chim ahcun, “mipi” nih mi zei paoh a kan huap lo. Sinain “zaa” biafang nih miphun thleidannak um lo, michia, bawi, a luat le sal, upa le ngakchia kan itel.\n“Zaa” biafang hi, a sawm, a zaa timi relning theng khi an chuankhan duhnak a si lem lo. “Kan dihlak,” țialo zapi le zaran” ti khi a sawh duh mi bik mi a si. Za-uk democracy, zalon, zalen, zatlang hna khi “za” pawi mi sullam an ken. Zapi, zaran nih “mibu ningpi a aiawh. Cucaah “zaapi” ai ah “mipi” biafang in “mipi duhnak zulh cu a țha” tiah kan timi khi “milianngan duhnak, bawi duhnak zulh cu a țha” tinak si hnga.\nA cung kan fianh mi biafang pahnih hman thiam hi a biapi ngai. Rev. Dr. Țha Nei Fai nih “Mipi le Zapi” biafang kan theidan thiam lo caah ningcang ngei in biatlang kan fiang kho tawn lo a ti bal. Cucaah kan holh, kan ca a țhancho khawh nakhnga, sullam ngei tein catial le chimrel hi a biapi tuk.\nZohchih: G. Biak Nawl capar.Note: Ai remh hlei lo mi nan tam tuk caah ka tholh nolh.Photo: The Hakha Post Laaknak Carson Twintwin\nKawlram Covid-19 Dec.19-20 Tiang Mizaw Le Mithi Hmuh Zat Le Mizaw/Thi Dih Lak\nMerry Christmas“ Inn chung ah Bawi Zisuh hmanthlak taar kha a deu a si caah a herh lem lo,


Zetindah US President Thimnak Result Kan Zoh Lai? By Salai Lairamthang – Chin World News Evening\nZetindah US President Thimnak Result Kan Zoh Lai? By Salai Lairamthang\nBy Salai Lairamthang: US thimnak result nan zoh tik ah state 50 ning in zoh a hau lai lo. A tanglei state 7 result nih bia a khiah lai. Mah state 7 hi swing state tiah an auhmi hna a si. Mi zei party dah an vote lai timi le ahodah an vote lai timi chim khawh lomi state an si. Mah state 7 ah hin electoral college vote total 114 a um. Mah state le electoral college vote 114 hi special in an i cuhmi cu a si. Mah state lawng ah hin President Trump le Joe Biden atu le atu kal in election campaign an tuah nan hmuh hna lai.\nArizona: (6) Florida: (29) Michigan: (16) North Carolina: (15) Pennsylvania: (20) Wisconsin: (10) Ohio: (18)\nPresident hlun George W. Bush le Al Gore president an rak i cuh lio ah Florida state ah George W. Bush nih Al Gore cu thimfung 537 lawng in a rak tei caah Florida electoral college vote 29 cu Bush nih a laak dih caah a tei. President tlinnak caah electoral college vote 270 ngah a herh. State pakhat i vote tambik a teimi paoh nih state electoral vote a laak dih lai. “Winner-take-all” ti zongah an auh. Cacawn ni hnih ni Tuesday President thimnak result nan zoh tik ah a cunglei ka taar mi state 7 result lawng zoh ding a si lai. A dang cu rel cia le tei cia bantuk ah ruahmi an si.


GOOD NEWS: PU THLA BIK NIH FIANG KO IN LEHNAK A TUAH – The Chinlung Post\nPu Ngun San Aung Rian Khinhmi Pu Thla Bik nih Cohlang Lo. Chin ramkulh Administrative Council Chairman Pu Ngun San Aung nih Myanmar ralkap uknak tang ah rianttuan ve ding in Pu Thla Bik rian a khinhmi cu Pu Thla Bik nih a cohlang lo, tiah nihin ah kan theih.Pu Ngun San Aung nih rian a ka khinhmi hi ka thei bak lo. Ahlanken in theihternak zong zeihmanh a um lo.\nRelchih:ASEAN hruaitu meeting ah mithat lainawng ralhrang kawlralkap lutlai Min Aung Hlaing akal ahcun tleih bak ding tiah thanhnak a tuah cang. Hi konghe pehtlaiin R2P director a simi Simon Adams nih Min Aung Hlaing cu cei taktak in a tthuat cang. Atimi cu Kawlralkap ralhrang cawlcanghnak ah mawh a phurtu taktak cu Min Aung Hlaing hi a si tiah a chim.


CNF Nih Mah Tal Hi Cu AN Tuah Awk A Si - TIMES OF CHIN NEWS\nCNF Nih Mah Tal Hi Cu AN Tuah Awk A Si\nkawl ralkap nih uknak an lak hnu in a tutiang mipi nih ralkap uknak duh lonak langhter peng a si rih. Kawl ralkap nih an hriamnam in mipi pawl cu an klah ve hna caah minung tampi an nunnak zong a liam pinah hliamhma a tuar mi zong an tam. Kan Chinram chungah zongah palek le ralkap nih duh lonak a langhter mi mipi pawl zong a phun phun in an kham hna i tleih tiang an tong cang.\nCu caah mi tam pi nih kan Chin ralkap CNA pawl zong hlam ngai in mawchiat an tong ngai ve. Mipi mah tluk in an temtuar cang mi ah zeiti hmanh in Kawl ralkap le palek an ti hna loh, zeihmanh an tuah ngam loh tiin a zia mi kan tam pi. CNA lein bia tak tein van colh cangh hna seh law mipi kan tuar chin chin lai ti kha CNA nih an theih caah mipi zawnruah ruangah an colhcangh ngam rih lo.\nNain a tunai ah salai Lungthli Tum nih a lung um bia a langhter mi hi ruah ngai awk a si. Mah hi cu an tuah khawh mi a si pinah an tuah awk zong a si ko. Salai nih a tang lei ban tuk in a vanlangh ter. CNF hi ka mawhchiat lem lo, nain atu bantuk in Min Aung Hlaing nih sualnak ngeilo mino tampi a thah hna lio i uangthlar ngai in MAH tapeh a tuan ngammi Ngun San Aung cu cabawm pakhat tal an kuat awk a si ka ti. By Salai Lungthli Tum


Taangruk Kai Lio Hngakchia Pa Nih Kum (5) Hngakchia Nute A Tlaih Hrem – ZINGHMUH NEWS\nTaangruk Kai Lio Hngakchia Pa Nih Kum (5) Hngakchia Nute A Tlaih Hrem\nKan chim tawn bang vawlei cungah in India ram le Myanmar ram ko ah hin maw kum tling lo hngakchia tlaihtremnak hi a tam bik ko hnga. A luan ciami February nikua ah khan Irrawaddy ramtthen Labwatta district Mi Chaung timi khua ah KG a kai liomi kum nga hngakchia nu te cu taangruk a cawng liomi hngakchia pa pakhat nih a ihnak khaan chung bak ah a tlaih hrem.\nThil sining cu khuate leiah harsa ngai in khua a sami hna nih an ton tawn bantuk in min langhter a duh lomi nu pakhat cu kumhnih a fapa le kum nga a fanu hna he thingthei an lawhnak ah an lawh ciami thingthei cu va tlun pi chung dingin an mah khua ah a um vemi U Tin Aung le Daw San Aye hna an fapa Maung Hla Myo Htet le a fanu kumnga hngakchia nu te cu inn lei ah a tlun ter chung hna.\nCu ti cun a fanu kumnga nute le an khuami Maung Hla Myo Htet hna cu zanlei suimilam panga le cheu hrawngah khin inn lei a tlun ter chung hna hnu ah a mah le kum hnih a fapa te cu thingthei an lo tthan. Caan a hung tlai pah cang ruangah min langhter duh lomi nu le a fapa hna cu inn lei ah an rak tlung ve i an umnak inn an phanh hlan ah khin Maung Hla Myo Htet le a fanu hna nih an phurhmi thingthei chiahnak ttawng cu lam kam ah a hmuh.\nA fanu te cu a auh len ko nain a rak chuah hlei lo ruangah hring tu a nu zong a rannak in an umnak inn lei ah a rak ttin ve. An inn cung a hung kai hnu ah khin Maung Hla Myo Htet nih a rannak in a bawngbi hruk in an inn chungin a tlik lio le ihnak cung ah a ttap mi a fanu te cu mah min langhter a duh lomi nu nih cun a hmuh manh ve.\nMah lio caan te ah cun a pasal zong a rian ttuannak in a rak lawi ve cang i thil sining vialte cu a nupi nih cun a chimh hnu ah hringtu a pa cu khuabawi le ttuanvo nei tu hna sin ah a va kal nain khuabawipa a um lo ruangah khuabawipa nupi he nu hna kongkau ah ttuanvo nei tu (a myo tami ziza) ah kal in Daw Thein Win le Daw Myint Myint Lwin timi hna sin ah bawmhnak an va hal.\nTlaihhrem a tong tu kum nga hngakchia nu te cu a ton tak le ton tak lo sibawi te nih an chek hnu ah a tong tak ko timi zong fiang tein an hmuh ve caah ttuanvo nei tu palik hna sin ah report an tuah colh ve. Cun kum tling lo hngakchia a tlaihhrem tu Maung Hla Myo Htet zong cu pohmah 376/511 in taza cuai an timh ve cang.\nHOME, MYANMAR February 12, 2019 February 12, 2019 by David


Wow, Tuzan Esther Dawt Chin Sung Hlasak Cu Khuaruahhar Si Ko A Thiam Kho Taktak: Video – Chin World News Evening\nWow, Tuzan Esther Dawt Chin Sung Hlasak Cu Khuaruahhar Si Ko A Thiam Kho Taktak: Tuzan Esther Dawt Chin Sung hlasak ning cu khuaruahhar tak khi si ko, a rak men hrim lo. Video kan hmuh bantukin aa zuammi vialte hna chungin Esther tluk in tuzan ko ko ahcun amah tluk i Judge pawl thinlung a kho tu an um rih lo.\nA rak thiam hrim ko. Atu ning tein a kal ko ahcun tukum Myanmar Idol Season 4 winner dingah zumh a um bak ko hih. Bawipa nih a caan tangmi chungah lam hruai chin ko seh. Vote he thazaang pe cio hna usih. Tuzan a sak mi hi a thar in van zoh tthan rih hmanh, ngaih cim lo bak khi si ko. A tang bik ah video um lai.\nRelchih: Pathian hi Pathian rian tuantu le gospel hla sa mi long cawisangtu sisehlaw a lo hma hi a pi tuk hnga. Minung nih kan ruah khawh lo lengin a dawtnak le a vel hi a kau i a ngan mi kan Pathian a si. Pathian nih a zuar cang mi hna cu zei pipa an chim an tial lo zongah mipi nih a but in an but ko hna.\nQuality a ngei mi cu dirhmun tihnung le sang deuh an phanh ah an quality a lang deuh deuh. Hi kan farnu te Esther Dawt Chin Sung hi cu US a phak lio i stage-show a kai ning ka zoh ah a aw zai in ka ti lo, a cawlcangh ning le a biachim in ka zoh ah thil pipa deuh mi cung zongah performance tuah sehlaw a qualify bak lai tiin ka ruah cia mi te asi.\nWinner a si hrim lai ti cu kan chim kho lo, nain a si kho mi zong cu asi ko. Nihinni a dirhmun ah mipi thinlung a lak ning le kan miphun hmai a langhter ning vun ruah ah ka lungtling tuk cang. Stageshow kai ti lam tu ahcun kan hlasak thiam ti mi vialte hna nih an tluk ti lai lo.A let tamtuk in a lonh cang hna. A performance ka lungtling ngamsam. Al Bik Lian\nEsther Dawt Chin Sung-Myanmar Idol Season 4 Top-10(3rd Week)Performance Show\nTuzaan Esther cu a mak chin lengmang ko … Vote in thazaang pek rak philh hlah uh…\nPosted by cmpage on Thursday, 14 November 2019


Pastor Fihnung Pa Le A Fanu Upa Deuh Nu i Thil Tuahmi Cu Pathian nih A Ngaithiam Kho Tak Hna Hnga Hme Maw ??? – HRINGDILDEL LAIRAM\nPastor Fihnung Pa Le A Fanu Upa Deuh Nu i Thil Tuahmi Cu Pathian nih A Ngaithiam Kho Tak Hna Hnga Hme Maw ???\nTutan ka van tialmi hi a tak bak in a cangmi a si caah a donghtiang te na rak rel ve nak lai zangfah an nawl hmasa hna. Pathian riantuantu pastor te hi a felmi tampi an um lio ah mualpho le thangthat nak cun Pathian duhlomi thilzong tuah mei a ttihlo mi tampi an um ve tihi ahmasa ah chim ka duh . Kan innkam te ah hin pastor te umnak quarter inn a um i cuka ah cun pastor te chungkhar an um i ruahlo deuh in hmundang ah ai thial ding an si caah ka hawile pawl he thil cawihlir kan bawm hna.\nHi kan pastor pa hi kanmah bantuk mifello le zuding le sii thalo a tawngmi tiang kan cungah a thatnak a chuah i pumh a kan sawm peng mi le a kan duhsak ngaimi a si i thlarau lei zong ah kan zawn a kan ruat ngaitu a si tikah hmundang i an chungkhar in an i thial ding cu kan sianglo ngai. Asinain kanmah nawl cu a si ve lo tik ah sianlo bu te cun hmundang ah cun an chungkhar te in an i thial diam ai.Anmah ai ah cunglei in an van chiahmi khuadang in a rak ra ding pastor chungkhar hna cu nihnih thum hnu ah kan khua ah cun a hung phan ding an si ve.\nCuticun ka hawile pawl he cun biaka thawttawk te cun kan rak i din cia hna i kan innpawng pastor quarter innkam te ah cun kan pastor thar le chungkhar an phak bak in rianbawm ding cun ready te cun kan rak hngak huar ve hna. Kan ruahnak ah cun a kan thialtakmi kan pastor bantuk in kan cungah dawtnak angeimi le zawnruahnak ngei ngai ding ah kan pastor thar cu kan hei ruah ve mei ko. An rak phak bak cun an thilri cu motor chung cun heh tiah kan cawi piak hna i innchung ah cun kan chiah piak thluahmah hna.\nPastor pa nih hin anmah nupa lawng siloin fanu nungak pahnih an ngei i ka hawile pawl he cun a fanu le 2 cu kan mitsir te khin kan ngiat pah hna i kan riantuan zong cu kan thatho chuahchuah ve. a fanu le pahnih lakah a upa deuh nu hi ka zoh tikah , a thlachuahbu zong in a makeup ai rawk khawhlo ning le , a kutke tinsensi ai thuh ning le a sam colour te hna ka zoh ah hin hi cu pastor fanu hmanh sisehlaw a thlarau ngai ve lem lailo hih, keimah he ai rem phun a si ko lai ..can nih biachim te ko seh ka kut chung ah na him te lai maw cu ti thinlung he cun a thli tein ka hei bih pah lengmang .\nAmah zong nih cun ka lungthli ruahmi cu hei hmu ve sehlaw cubang a van ka zoh ah khin a mit-au ai phundang ngaimi ko khi ka hei lawhter ve. Cuticun nang ngamh zat ka ngamh ve dahkaw tiphun cun kan i zoh pah ziar tawn. Rian kan tuanpiak dih hna cun inn lei ah kan lawi hna .Kan inn hi pastor quarter kamte a si tik ah , ka pa zong khrihfa upa a si fawn i pastor chungkhar cu kan dawt ngai ve hna i ka nu nih hin meh hi asuah lengmang hna i keimah theu i a pek ah a ka fial tawn. Tha nuam ngai cun ka va tli i meh cu ka va pek theu ve tawn hna.\nCuticun kan i ngamhtlak thluahmah cang hna i pastor te inn zong ah meh pek thenglo caan zongah ka va lutchuak pah lengmang kho ve cang. Zankhat cu ruahlopin pastor te chungkhar a damlomi an um i sizung lei kalpi dingah an van ka chawnh i , vanthat ti pah cun ka motor cu kai lak i an chungkhar 4 ningin sizung lei ah cun ka phurh hna.Sizung ah cun zankhuadei hngah hau phun asi i , zanlai ah kan pawtam cuteh tiah a fanu upa deuh nu he cun lenglei ah dawr ai ongmi a um ti hnga maw tiah eiding cawk ding kawl dingin kan chuak.\nBeer ka motor ah ka rak i thuhmi cu ka chuah i motor chung ah cun kan tlik hlan deuh ah ka van din ta. Pastor fanu cu na duh ve maw ka ti i ka pek ve nain ai ka duh lo a ti i ai duhter lo phawt. Tlawmpal ah ka van din i ding ve ko ka ti i a rak duh tawnmi le a rak din tawn mi a si ve ko caah cansaupi chung cu a ka el siang velo i kan pahih cun kan ding tti lawlaw. Dawr cu kan kawl i kan duhmi kan hmuh i kan cawk khawh hnu ah cun sizung lei ah kalpi colh lo in khualeng lei deuh ah ka kalpi lawlaw.\nKhualeng ah cun kan pahnih telawng cu kan thu i beer a tangmi cu kan ding pah i kuak hna kan zu. Ai thawh i a rin tlaunak cawk than a hau a ka ti i ak thinlung te cun ‘umm na rak senior ngai ve cang si mu’ ti pah cun thinphang duh hlah an thei la lo cuh ka hei ti pah. Kan van ri pah i kan biaka a thaw cang.Kai thawh le kan duh tuk tiah heh ti cun duhnak bia cu ka chimh chih len colh. Ka duhnak kong ka chimh mi a tamtuk le kei mah hmanh nih kai zumh lei loh.\nKa bia cu a ngai i nuam ngai cun ka hram te ah cun a thu ve . Kai thawh le ka kut in ka kuaih le ka hnamah ka ti cu a hnar ah ka hnamh sual. A ningzak lemlo a zeipoi lo ti a fiang. Cun kai thawh than i a hmur ah ka van i thial. Apoi a ti hlei lo. Cuticun tlawmpal kan um hnu cun motor cung ah kan kai i sizung lei ah cun kan kal than. Cuticun a thaizing ah an mizaw cu a tha deuh cang ko innlei tu ah zohkhenh khawh a si cang an ti i an innlei ah kan lawipi than.\nCuticun nikhat hnu nikhat cun kan i ngamh i kan i tlaihchan chin lengmang ve cang i an inn gate chung ah a dir i kei a lenglei ah ka dir i zantlai ah hin a chung le lenglei cun kan vai i kiss len theu tawn. Acaan ah leng ah ka chuahpi i ka duhnak poah ah kai hruai i ka thilduh cu ka va tuahpi lengmang theu tawn. Nikhat cu ruahlo tuk in nau a pawi nak kong a ka chimh. Ka lau tuk ve i ka nulepa sin ah ka chimh colh ve hna. Ka thinlung te cun nupi thit cu ka duh bak rih lo. Cun a tu ka darling nu zong hi a dawt cu ka dawt ve ko nain nupi ding ah cun ka duhmi a si bak lo.\nKa nulepa nih cun palai an i sawm i pastor te chungkhar cu an va len hna. Pastor pa nih cun a rak i thawh i kan fanu hi nan pafa fa a pawi hrim hrim lo tiah a lettaling bak in ka nulepa le palai pawl a rak ti diam ko hna ai. Athluak a rak hman a si i mualpho lai a tih tuk caah a fanu naupawi mi cu thah a rak i timh bia tu khi a rak si ai.Cuticun nan fa kan pawi lo zeihmanh a poinak a um lo va kir ko u akan ti ko nana cu i umh awk zong cu tha ve ti hlah. vanthat ka ti lehlam ko.\nAsinain zangfahnak timi nih ka thinlung ah rian a van tuan ve i ka nungak nu cu ka ngai chin lengmang i ka zangzong a fak chin lengmang. kan i tuar ve tilo i zam usih kan i i kan hawipa inn ah kan zan i kan va riak mei. Ka nulepa cu ka chawnh hna i thaizing zingka te ah nan pahnih in rak lawi colh u akan ti i an ka ti ning te cun a thaizing ah cun zingka te cun kan lawi colh ve. Inn kan phak cun ka nulepa nih cun kanmah nupa lawng kan va kal ko lai an ti i kan inn in ,inn(5) lawng an hlatnak pastor pa te inn ah cun an va kal. Sml cheu hrawng a rauh ah ka nulepa le pastor te nupa cu an van i zul i hmaichia ngai cun kan inn lei ah cun an rak ra thluahmah ko.\nKan inn ah cun an hung lut i pastorpa nih cun “fa zong na pawi lo i pa he zong nan zaam lo” a ti i a fanu cu a ban in a tlaih i a dawh colh ko. ka lau tuk i ka darling nu cu a kut in ka tlaih ve i kan nun thalo vialte kan kaltak lai i kan i um ko lai. Kan sualnak a um cun kan ngaithiam ko u ka ti ve i a fanu kut cu ka tlaih chih peng ve. Cuban cun ka pa nih” a kut kha thlah na ningzak lo maw? an duh ning poah in um cang hna seh” a van ti i kha lio ka paw aw kha ka ruahthan ah a thinhung tuk ve ti cu chim haulo a si.\nKa nu nih a van nolh ve i “an duh ning poah in an um ve cang ko lai , nangmah khuakhan piak an duh lo khah a baan kha thlah ” a van ka ti ve . Ka thinlung te cun ka zangfak tuk nain ka darling cu akut ka thlah i a pa nih cun a baan cun ai hruai i an inn lei ah ai kalpi diam ko.Cuticun ka darling nu cu a nulepa nih cun a phone an chuh i keimah he i pehtlai kho tilo in kan um cang. zarh 2 hrawng a rauh ah kan khrihfabu group ah” pastor fanu upa deuh nu cu adamlo ruangah sizung ah a um i a hohmanh nih va veh khawh a ngah lailo” timi thawngpang an postmi cu ka hmuh ai.\nKa thinlung te cun aww keimah he kan hrin dingmi ka fa pei an thah cang ko lai hi ka ti i ka darling nu cu chawnhkhawhnak lam ka tuak cang. Phone ka ngeih thingmi ka hman tilomi cu ka hawipa sin ah ka pek i sizung lei ah ka darling va pek ka fial . A va pek khawh i cuhnu lawngah cun ka dl he cun kan i chawn kho. Ka dl nih a ka chimh mi cu” tutan sizung ka um hi na ruahning bantuk te kha a si ko ee, nau ka pawimi hi an ka thlak piak cang i , ka lungmit i ka tluk caah sizung lei ah an rak ka hruai nak hi a si ee” tiah a ttah bu cun a ka chimh.\nCulawng hlah a liamcia kum (5) lio zongah hi ka dl nu hi patung a si cangmi pakhat pa fa a rak pawi i pastor pa nih hin a rak thlak ter cang fawn. Voihnih tiang nau a that ngamtu pastor a si. Mualpho a tih ruang le mi hmai ah mithmai tha hmuh a duh ruangah mithat le lainawn hmanh a tih lo mi pastor cu fih a va nung hringhran dah. A hnu ah cun hi kan pastor pa hi hmundang ah an thial ve i khawika an um cang timi cu ka thei ve ti hna lo. Asinain ka theihmi tu cu nizan naite ah khan pastor fanu upa deuh nu (ka darling thing) cu a thiang thitumhnak in pasal a ngei cang timi cu ka theih ve.\nApa cu ai lawm ngai lai cu,zeica tiah mihmai mualpho le thangchiat nak cun Pathian duhlo mi zong a tuah ngamtu asi i afanu mihmai ah a thiang hna in pasal a ngeih cu ai lawm ngai lai cu, farasi pastor pa cu” ka ti i ka fa a that tu pastor pa cu a cung ah ka thin hung ngai .Hibantuk pastor fih nung le sual hi a damchung hrim ah amualpho sehlaw,cu a mualpho lio te cu ka damchung hrim ah ka mit bak in hmu ve kho dingin damsau nak Pathian sin ah ka hal” tiah a tak in hithil a tongtu nih a tial. Hibantuk pastor nunnak hi zumtu ti awk an tlak hnga maw? Mualpho nak cha cun mi hmai i mithmaitha hmuh tilonak cha cun thilthalo le fihnung zong Pathian hmai ah tuah ko usih timi lungput hi sual a hua tuktu kan Pathian nih hin a duh hnga maw? a ngaithiam kho hnga maw? COMMENT ah na ruahnak chim khawh a si ve.\n← USA I A Ummi Chin Mi Nih Cun, Atu Bak Ah Khan Va Fuh Colh Ko, Philh Bak Hlah (+Video)\nSailonu Pi Thong Thluai nih USA Inn-Hrang (Muithla Umnak Inn) Ah Media i Hruai In A Va Veh i Ahmuhton Mi Khuaruahhar (+Video) →


Thawngpang Thar: Nithar A Chuak Trump Caah!!\nThawngpang thar pakhat cu Jackie Lacy Lacounty nih California ah lih in an tuahmi vote dingmi ithimnakah, tuahtermi 8000 a um tiah hmuh a si than. Phungninglo minung kha vote thlakternak ca an tuahter hna ti a si. Atu hi zohfeltu nih a zoh lio a si. Adikmi a si ah cun Trump ta asi te lai. Court justice ah chuahpi cang lai. An zohfel lio a si, Nathin lung daite rak chiah law , Trump hnuah thlacam rak bawmve, Millions nih a caah thla an campiak.\nCeorgia: ah anhmuhmi vote Memory card kan philh sualmi 2600 Trump vote, cun memory card a dih hlanah thawngthanhnak an tuahmi vote 2755 Trump a dihlak in, vote 5355 Trump ta. Hihi a thar hmuhmi a si.


Lily Ca Hlei Tial: “Halkha Nawi Dam Kong Le Kan Chungkhar Sining” – Lai Lungrawn Post\nLily Ca Hlei Tial: “Halkha Nawi Dam Kong Le Kan Chungkhar Sining”\nMahzawn lawng i ruah caan a si ti lo. Miphun caah le Mipi caah ti i mahtang i hui dih peng zong hi a za riamrawm cang lo maw? Nawi Lei hi a thei lomi nan um sual ah, Kapu Pu Cia Dun nih a thazaang le a chawva dih in a rak chaih(tuah)mi lei a si. A thlanhripi a tlaknak hmun le vawilei a si. Halkhami a hmasabik Lei a chaihtu (tuahtu) a rak si. Kan hngakchiatte in Nawirawn ah a thanglianmi kan si. Nawi Fing le tlang khi caw kan kawlnak le kan tlawnlennak asi. Nawiva hi kan ngahring dawinak le ti kan i lio tawnnak ti kan thannak a si. A tu cu thal ah ti a reu dih i, fur ah luti le nawncek le hmunthur luannak ah a cang. 1988 i sianginn khar hnu in Nawi ah kan um. Lei rian kan tuan i kan paw kan i cawm. Nawi in sianginn kan kai, fimnak kan cawng. Kan nunnak ah kan hmanmi hmun asi. Kapu a rak nun lio in a tuni tiang kan tuanmi le kan pawcawmnak, kan nunnak hrampi a si.\nNan i thawh i, nan nawlngeihnak cu fawite in nan hman. Hakha dinti caah kan pe uh nan ti. Nan min nan thut lo i nan kan pek lo ahcun Cozah nih an in chuh hna lai nan kan ti. Cozah a tuan liomi cu nanmah kha nan si ko ti cu hopoh theih asi. Timit Dam nan tuahmi dinti lakmi hmanh inn nan phanhter kho lo. Ka tapa nih Timit dam nan tuah i dinti nan lakmi tah? an ti hna lio ah “USDP Party nih an tuahmi asi i kan pehzulh kholo” tiah nan ti. Nanmah Party pahnih karlak nan izuamcawhnak ah; Mipi cu Dinti loin nan chiah hna, vaansang in nan umter hna. Minung kan nunnak ah dinti a herh zia zong nan thei ti lo. Mah nihcun mipi caah rian kan tuan nan i ti.\nLo ngei vialte kan in liamh hna lai nan timi kong ah, Pu Hram Ceu nih ca a thlahmi 3nak ah aa tialmi kha; Pu Zo Bawi te kan inn i an rat lio ah, ka u nih “liamhding nan timi hi tah zeitin asi lai” tiin a hal. Bia vaivuan (ကောလဟာလ) a si. “Kan in tuah piak khawhmi hna cu; ahnu ah Cozah pekmi/sangthar samhmi chungin innhmun pakhat cio hi kan in tuahpiak khawhmi hna” tiah a ti. Nan liamh khawhlo dingmi le nan pek khawhlo dingmi kha mipi sinah nan thlah awk a si lo. Biadik chim caan asi cang. Tuah khawhlo dingmi te hna cu nan chim an rel len awk si ti lo. Lothlo le Loriak an si ai pat tiin kan hlen khawh hna lai timi namnehnak lungput ngeih caan zong a si ti lo.\nA thla in Survey kan tuah an ti ahhin, Lo ngeimi an chimh le an sawm hna ka theilo.Hi tluk a nganmi Dam tuah an i timh ahhin Ti nih a phumdih dingmi Nawi i a ummi le lo ngei hna hi, zeiruangah thate in an kan sawm hnga lo. Kum 2009 lio zongah ramdang in tangka an i kawlh (Renny Ceu L Mang comment mi) le an i timh tuah ahhin Lo ngei an kan sawm lo. A tu lawng ah kan i fiang. Kan ngeih maw a chia deuh, kan thin maw a hung deuh, kan lung dah a fak deuh. Kan sifah le san kan tlaihlotuk ruangah dah chimh awk kan tlaklo ti ka ruah ah, thinlung a fak deuhdeuh. Kapa ka rak timi cu; “Hakkauh le mi hnahchuah nun zong hi ngei pah ve hen”, ka rak ti i “zeihmanh an silo, na upa lai i na theih te lai”, a rak ka ti. (Kaa fiang nifa a nun in a kan cawnpiak). Mipi ca i nan tuah duh taktak ahcun; Lo ngei nan kan sawm hmasabik awk a si lo maw? Lo ngeitu theihlo in khuakhan lairel hi zei phung dah asi hnga? Keimah nih ka tuah, keimah nih ka thawk, keimah …kei mah .. timi nan duhtuknak ah a ngeitu sawm an philh ai.\nNawi Dam tuahnak ding khuakhangtu chungtel (Committee)a si vemi Pu Sui Kung nih ka tapa Siang Bawi cu; Nawi Dam tuah kan duh lonak kong ca a tialmi ruangah, aa thawh i, “Siang Bawi hi a hnawng hri in awh i thlaiding a si. Hakha thanchonak a duhlomi poh hlohdih ding an si ko” a timi hi chungtel pakhat nih hibantuk bia chim le hibantuk lungput thalo a ngeimi hna upa tuan cu tih nungtuk asi. Kan duhnak le kan duhlonak cu zalawngte in chim le relnak nawl kan ngei, nan ngei cio ko. Kan duhnak aa khat phung zong a si i, aa khatlo phung zong a si ko. Mahruang ah kan nunnak lak ding tiang ca tial le tinak nawl nan ngeilo. Thanchonak a timi hi, Nawi Dam hei tuah i Nawi neelrawn ti in hei phunter, chungtel ka si i, mahte tal cu ka tinco ve awk asi hei ti tepawl tiang lawng a ruah khawhmi hi a si rua.\nHalkha khuachung ah 2015 i kan tonmi kokek rawhralnak hmun khi a tu tiang Red Zone a si rih. Hakha College Vawlei a kak cang. Cerhpar va a dong lei khi Thantlang lam tiang vawlei a nem, Dinlo i EPC electric zungin Zion Biakinn hnu lei, CCU sianhinn lei khi thate in zoh tuah uh; mipi caah an ti ahcun mipi zawnruah bute in khua hi ruat pah hna sehlaw a tha hngalo maw?\nMipi dawtnak a ngei taklomi le kan nunnak tiang hloh dih a duhtu upa chungtel pawl an kut ahcun zeitinhen kan Pupa rosung a simi kan pawcawmnak le kan nunnak asimi kan Nawirawn cu kan pek ngam lai le kan sian hnga? Nawi Dam tuah dingin chunmang a manhmi le tidilnak in thancho a duhtu mipi hna; “Lo ngeitu nihcun nan chunmang kan in tlinhpiak khawh hnalo caah kan ngaithiam ko uh” tiah zangfah kan nawl ko hna. Cozah nih hramhram in a laklo poh ahcun, Lo ngei hna nih Chunmang kan ngei ve.\nKanmah kan kong kanmahte in khuakhan lairelnak nawl kan ngeih tik ah, Pupa Ro a simi Nawi Neelrawn cu Pangpar Dum ah kan ser lai i; Halkha mipi idinhnak hmun le Chin miphun kan tuanbia kan tialnak Pangpar Dum, Chin miphun kan techin kan fapar tiangin zohte dingmi, kan tuanbia le Ro kan chiahnak Pangpar Dum, le Semmawngrual tlawnlennak hmunnuam le hmuntha si dingah chunmang dawh kan manh. Nawi Neelrawn; ti chung i a pil lai le a tlau lai kan sianglo.\nPresident Win Myint Nih 2020 Thimnak Biacahnak A Tuahmi Cu A Ropui Ko


Miphun le ram cu zeitik caan paoh ah ṭanh le dawt ding, zanmang tiang zongin dawt le ṭanh ding. – Hakha Cherry\nMiphun le ram cu zeitik caan paoh ah ṭanh le dawt ding, zanmang tiang zongin dawt le ṭanh ding.\nKhua le ram, Miphun le ram ka daw ka ṭanh ti i CNLD party i um khi miphun le ram, Khua le ram dawt asi hlei lo. Party cu a ra laimi 2024/5 zongah Chin party thar a dir kho ṭhanmi asi. Atu zongah CNLD lawng khi Chin party asilo i Miphun party ai awh kho tu bik zong asi hlei fawn lo.\nMiphun le ram ṭanh le dawtnak dingah 2008 phunghram nih a hren le hren lo ai san lo. 2008 phunghrampi an remhlo zongah miphun le ram cu ṭanh i dawt zungzal ding asi. Miphun party a dirmi hna ahhin hruaitu ah aho te hna dah an si, mizei bantuk dah an si, zei lungput dah an ngeih ti kha an policy nakin a biapi deuh. Policy le bylaw cu minung nih sermi asi i lungput ṭha lomi hruaitu nih cun remh le hlawt/buar ai tha lem loh.\nNote: CNLD party i um lawng khi miphun le ram dawt asi loh ti kha kan theih dih cio mi asi. 2008 constitution nih miphun dawt le ṭanhnak ding akan hreng loh. Party lutlai hna kha mizei dah an si timi a biapi.Credit-Tual Hei Thang


USA A Ummi Chinmi Khua Fak Piin Nan Ngaingai Hau Hikong Hi Zeitindah Nan Ruah Ve? – Chin World News Evening\nUSA A Ummi Chinmi Khua Fak Piin Nan Ngaingai Hau Hikong Hi Zeitindah Nan Ruah Ve?\nJuly 21, 2019 Salai Van Chin News\nU.S. Rammi Sinak Ka Lak Caah Chinmi Ka Si Ti Maw?\nBy Salai Van Lian Thang\nChin miphun nih kan peemnak ramah rammi sinak(citizenship) kan lak ruangah Chinmi kan si ti maw? Chin miphun kan sinak a tlau maw? timi hibiahalnak a um tawn.Micheu nih rammi sinak (U.S rammi sinak, Australia rammi sinak, Norway rammi sinak, Denmarkrammi sinak tbk) kan lak cang caah “Chinmi kan si ti lo” tiah, an ti. Lai lungthin hna an ngei duhtheng tawn ti lo. Phundang pi hna khin an ihmu.\nMicheu nih “U.S rammi kan si cang zongah Laimi thotho kan si zungzal ko” tiah an ti ve tawn. Nainzeitin le zeiruangdah Laimi thotho cu kan si khawh rih? timi bel micheu caah fiang tein chim a harngai hoi tawn.Chin miphun chungah“miphun 53 (fifty-three races) nan um” tiah Kawl cozah nih an kan ti. Cu ningcun 2014 ah milu an kan rel. Nain, Chinmi a tam u nih cucu kan cohlang kho lo.\n“Chin” timi min in milu rel tikah min tial ci odingin Chin National Conference nih bia a chah Central CensusCommission zungah cathluan hna kan tial. Tunitiang 2014 Myanmar Census (ethnic data) cu a chuakkho ti lo. Micheu nih Zophei, Mara, Lautu, Zotung, Senthang tbk cu “miphun an si lo, khuatlang an si ” tiah an chim ve. Micheu nih “miphun hrim kan si ve ko ” tiah cucu an duh bak lo. Chin tuanphung hngal acheu nih Chinmi cu miphun paruk: 1. Lai Asho 3. Mizo 4. Khumi 5. Zomi, le 6. Cho tiah an kantthen. Lai timi tangah Zophei, Mara, Lautu, Zahau, Lautu, Zotung, Senthang tbk cu “sub\nphunin an chiah dih. Cucu a cheu nih an duh bak hoi lo; miphun“ major tribe” hrim kan si ve ko, tiah ancawl an cang. Cuticun kan buai salingpi kha asi.Catialtu nih Chin miphun sinak chungah a dotdot in kai hmuhning cu a tanglei bangin asi.\nCucaah Lai le Chin tbk. ah ka buai tuk lo. Miphun (major tribe le sub-tribe) zongah ka buai ve lo.Tulio Chinmi lakah ruahnak a tamter tawnmi pakhat cu: chungkhar min (surname or family name)kha hrinphun min (clan name) he a hmangmi kan ummi hi asi. Hihi cu ruah deuh a hau, tiah ka ruat. Lai caholh in “miphun ” kan timi biafang hi Mirang nih 1. race, 2. Ethnicity le 3. nationality tiah atlangpiin an tthen. Sullum dangdang an ngei.\nPumrua muisam, titvun cuarrawng, mit rawng, sam rawng, ruhkhua serning ( physical factor )\nNunphung, chuahkehnak, holh, ziaza umtu, raithawining le biaknak zumhning ( cultural factor)\nRampi pakhat i ram hrinfa sinak le rammi sinak he ai pehtlai ( Legal concept) “Nationality” timi cu “Citizenship” timi kha asi ko. A sullam umtuning an ikhat ko. A cunglei kantial bang ram pakhat i upadi he aa pehtlaimi kha “nationality” timi cu asi.\nRamkip nih rammi sinakupadi (eg.1982 Myanmar Citizenship Law or Australian Citizenship Act 2007 tbk) kha an ngei ciodih.Rammi sinak (eg. US nationality le Australian citizenship tbk) kan sok i kan lakmi cu: upadi nih asermi sinak (legal status) chung i kan vung luhmi le kan hmuhmi sinak kha asi. Cutin kan lak ruangahkan hraampi Chin miphun sinak (Chin race le Chin ethnicity) cu a tlau hrimhrim lo.Sihmanhsehlaw ramdang ah rammi sinak kan lak cang ruangah Kawlrammi kan sinak (Myanmarnationality) tu cu a thi colh. Myanmar citizen (Burmese) cu kan si kho ti lo. Chin miphun sinak (Chinrace/ethnicity) tu cu a tlau bal lo; a thi bal lo i a rawk bal lo.\nVawleicung ram tampi nih rammi sinak pahnih (dual nationality) kha an pawm. Australia, US,Canada, Denmark tbk cu a pommi ram an si. American si buin Burmese kan si kho chih. Denmarkrammi si buin Myanmar mi kan si kho thiamthiam\nphung ning tein.Sihmawnhsehlaw tulio Kawlram nih a hmanmi upadi “1982 Citizenship Law” nih ram pahnih sinak(dual citizenship) cu a pom lo. Hi upadi hi remh cu chim lo; tongh hmanh Tatmadaw nih an duh thengti lo. Cucaah tulio Kawlram upadi ningcun rammi sinak kan laknak ram nih “dual nationality” a pomko hmanhah Kawlrammi kan sinak cu a thi thotho; Kawlrammi (Myanmar nationality) cu kan si khoti lai lo.Tuluk le India kar a ummi ram kan si caah Bama miphun nih “dual citizenship” an pom te lai ti hi cuhi hnu kum 100 hmanhah zumh a har ngaingai ko. Tuluk le India nih an kan chilh lai timi tihnak angan tuk.\nBuainak zong a rak tam tuk cang.Nai-ah Kawlram cozah nih “Permanent Residence of a Foreigner Rules” timi upadi a ser. Kawlrammia rak si balmi (ex-Myanmar Citizen) nih sok a ngah, tiah an ti. Nain, ralzaam (international refugee)nih sok a ngah lo, tiah fiangput in a kham. Hihi tulio kan ram dirhmun kha asi.Cucaah ram dangah rammi sinak kan lak hnu ahcun Kawlram ah luhnak visa (tourist visa, social visa,business visa tbk) lawng in luhnak lam kha a um. Visa in kan luh ahcun ni zeimaw um hnuah Kawlramin kir tthan hrimhrim kha a hau. Ralzaam caah lam pahnih cu a um kho, tiah ka ruat.\nUNHCR policy “voluntary repatriation” timi ningin ralzaam nih amah duh thim teinkir tthannak lam kha asi. Kawl cozah le idornak ram cozah asiloah UNHCR an hnatlak tu kha a hau.Hi lampi hi tulio Kawl cozah nih a on i a kirmi zong an um pah len hna an khul bel a nuar deuh. Abikin India le Malaysia um Laimi ralzaam nih kir salam ding asi lo kir ahcun hi lampi in kir hrimding a si tiah ka ruah.\ntulio Tlangcung hriamtlaibu le Kawl cozah tuahmi Peace Process nih biatung ceihmipanga (political sector, economy sector, social sector and land & natural resources sector) a ngei.Social sector ahhin ralzaam le mipeem kong aa hun tel chih. Hi lampi nih ramdang ah rammi sinak ala cangmi lengah ralzaam le mipeem caah pakhatkhat cu a phi a hun chuahpi te ko lai timi zumhnakka ngei rau bel a rua kho fawn, tiah ka ruat.Kumhra dan ah U.S. Census Form phit a um tawn\n2020 ah a ra tthan lai. Form chung biahalnak ah2010 lio ahcun “race” kong a hal nain phit awk ithim awkah “Burmese” ti lawng kha a um, Chin timia um lo. Tikah kan lung a buai. Zeicatiah “Burmese” timi cu “nationality” min asi; miphun (race) asilo. Kan miphun ah “Burmese” si cu kan duh lo. Kawl phuntanh le US census bawi upa nihcun”Burmese Chin tiah ti ko uh” an kan ti. Cucu kan duh lo. Zeicatiah Kawl tangah chiahnak lam asi,kan ti.\nCucaah Burma-Chin tiah kan tial. (Burma ram i a ummi Chin tinak). Micheu cu “Chin” ti baklawngin kan tial.Chim duhmi cu: “race” le “nationality” timi biafang a umtuning le sullam aa danning kha asi.Cucaah ramdang ah rammi sinak “nationality or citizenship” kan lak cang ruangah Kawlrammi kansinak (Myanmar nationality) cu a thi colh nain Chinmi kan sinak (Chin race or Chin ethnicity) cuzeitikhmanh a thi bal lo. Kan peemnak in kum a thongza a va tlin zongah a tlau lai lo.\nAustralian Bureau of Statistics nih milu an relmi an tthenning ahcun Mainland South-East Asian timitangah Loa, Thai, Vietnamese, Hmong, Burmese, Karen, Chin tbk. cu hmunkhat te-ah a chiah.Chin le Thai le Loa tbk cu miphun sinak level (race) ah aa tluk in an chiahti hna. Chin le Burmese cua dang veve in an chiah\nn khahter lo. Burmese timi zon ah Kawl nih an phit ko lai i Chin tinakzonah Chinmi kan lut ko hna lai ti kha a fiang tuk colh.Kawl cozah nih Kawlram chung miphun 135 atimi chungah Kawl miphun (Bamar ethnic group) ahhinmiphun 9 nan um tiah a tthen chin ve hna\n. Nain, Kawl cu “ Myanmar or Burmese” sinak ah an lung atling ko. Yaw, Beih, Kadu theng kan si, tiah an aupi ti lo. Tlangcungmi nih cun ram min kha “Burma” asi ko zongah rammi sinak min “Burmese” tiah i auh cu a har kan ti ngai tawn. Burmese timi cu allcitizens of Burma tinak asi ko zongah Kawl min thotho (Bamar le Burman ) tlukah kan ruah zungzalrih\nkan mawh hna lo.Nai-ah Australia ramah “Chin” mi hi a karh a rangbikmi miphun (ethnic group) an si, tiah an chimtikah kan ilawm ngai. Zeicatiah Australia ramah chansaupi tiang “Chin” timi miphun sinak in kanhram a fek lai i kan nung lai tiah kan ruah caah asi. Australia ramah hrinmi Chin hrinfa nih chanzeizattiang dah “Chin” timi min ahhin an min an rak itial duh te lai timi tucu ruahawk a um.Danmark Statitics kan zoh tikah “Chin” timi min hi 2016 chungah hohmanh nan um lo; kum 2017chungah minung 17 lawng nan um, tiah an kan ti\nBurmese tangah khumh dih dawh kha kan si.Kum 2020 ah U.S.A Census Form tik zongah “Burmese” timi lawng chia loin “Chin” timi min kha”race” timi zonah (tulio Hmong miphun bang) form chungah an hun chiah venak lai izuam ngai aherh.Lai, Khumi, Zomi tbk. cu vawleipi nih an kan theihnak min an si lo. Kan isak len zongah kan peemnakrammi nih an hngal lo. Chin timi cu vawlei pumpaluk nih an kan theihnak le hngalhnak min asi.\nCucaah Chin miphun nih biaknakbu min le zatlangbu min zongah “Chin” tiah min ibunh le isak incozah sinah register kan tuah cu sullam a ngei ngaingaimi le techin fapar chan tiang chansaupi kanmiphun kilvennak le hramfehnak caah a rak biapi ngaingaimi tuahsernak biapi kha an si.Kan peemnak ramah rammi sinak (nationality/citizenship) lak le lak lo cu pumpak pakhat ciobiakhiahnak kha asi tawn. Mi tampi cu an la duh lo. Nain, rammi sinak kan va lak ruangah Chinmiphun kan sinak cu a tlau hlei maw ti ahcun tlau hlei hlah. A tlau hrimhrim lo.Khoika ram kan va peem; khoika rammi sinak kan va lak i thlapa cung kan hei kai le lungkua chungkan va luh zongah “ Chin miphun kan sinak cu a tlaulo” ti kha kan thluak le thisen chungah ronchihle khumhchih a herh ngaingai.\nNote: Amah nih attial ning tein kan vun chiahmi asi. Remhmi le chapmi pakhat hmanh a um lo. Hihi 2017 ah attialmi asi i, ka herh tuk ruangah ka vun chiah tthanmi asi. Zeitindah na ruah ve ning asi? Hikong hi ttha tein ruah ngaingai a haumi asi.\nCredit: Vanlianthang Cinzah\nHihi Tial Cung Thang Nih A Thei Ve Ko Hnga Lo Maw? Aa Zuamcawh Taktak Nain Tial Thang Nih A Let Rih Lo\nNupa Sinak Tuah Dih Cangka In Tuah Nu Pawl Nih Nan Tuah Hrimrhim Dingmi Thil Na Tuah Lo Cun Tihnung Tuk


TUZAN A CAWLCANGH NING AUNG LAH NIH A CHIM CANG, – The Chinlung Post\nTuzan an i phomhnak konghe pehtlaiin Aung La Nsang nih mipi sin ah bia a chim cang. Aung La Nsang nih a chimmi cu tuzan kan puai ah zeidah ka tuah aharh timi cu ka fiang ngaingai cang. Aa ka chimh cawnpiaktu hna ka zumh tuk hna i, thatein an ka chimh peng ko. Cucaah dirhmun sang ka phanh hi ka zumh bak. Kawlram mipi caah tutan puai hi teinak ka co lai.\nCabia dang:Surkhua RC Father aa phuang cang. Surkhua Pastor le RC Father hi Ralkap he pethlaihnak an ngeih ruang ah kan tlaih mi hna a si tiah CDF-Hakha nih Khonumthung News sin ah an chim. Chin ramkulh, Hakha peng, Surkhua RC Father le Pastor pakhat cu CDF-Hakha nih an tlaih hna i chikhat an hren chung rih hna tiah nizaan in thawng theih cio asi.Hi kong he pehtlai in Khonumthung News zong nih CDF-Hakha sin ah pehtlaihnak an tuah hnu ah a tu bantuk in thawngpang an hun langhter than hi asi.\nSurkhua RC Father pa hi Ralkap he pehtlaihnak a ngei mi asi. Cun tutan Hakha a kal zong hi Ralkap nih an auh caah a kal mi a si timi thawngpang kan theih. Cu caah ralhrang he pehtlaihnak a ngei timi ruang ah kan tlaih mi a si.Kan tlaih i biahal nak zong tha tein kan tuah cang. A mah zong nih Ralkap he pehtlaihnak ka ngei ko tiah fiang tein a chim cang. Cu caah zeitin hmanh in kan tuah lai lo, humhimnak kan ruah caah chikhat kan hren chung mi a si ko tiah CDF-Hakha nih an chim hi a si. Surkhua ah a um mi Police Sakhan cu CDF-Hakha nih May 8 ah an rak lak.


A Thurhnawmmi Hmanthlak—Ṭih A Nungmi Rap\nVennak Innsang (Cawn awk Cauk) | 2019 June\nREL KA DUH Abua Holh Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Amis Holh Angolan Sign Language Arab Holh Armenia Holh Armenia Holh (Nitlaklei) Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cakchiquel Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Congolese Sign Language Croatia Holh Cuban Sign Language Czech Holh Damara Dangme Holh Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Fiji Holh Finland Holh Fon Holh France Holh Ga Holh Garifuna Holh Georgia Holh Germany Holh Germany Kut Holh Gitonga Greenland Holh Grik Holh Guadeloupean Creole Guarani Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hungary Holh Iban Holh Ibanag Ibinda Holh Iceland Holh Igbo Holh Iloko Holh Indonesia Holh Isoko Holh Italy Holh Italy Kut Holh Japan Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kekchi Holh Khana Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Makhuwa-Meetto Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Panama Kut Holh Pangasinan Holh Papiamento Holh (Curaçao) Persia Holh Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Arabic) Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zande Holh Zapotec Holh (Isthmus) Zulu Holh\nSatan Rap in i Huhphenh Khawh Ning\nHLANLIO Israel mi hna cu Pathian biakammi ram lei kal awk Jordan Tiva tan dingin an i timh lioah mi cheukhat nih an rak tlawng hna. Khual pawl cu ramdang nu pawl an si i annih nih pa pawl kha rawldanghnak puai ah an sawm hna. Mah puai cu a nuam tukmi le aa thleidang tukmi a lo men lai. Hawikom thar i ser, laam le rawl thawthaw ei cu a nuam tuk ko lai. Mah nu hna i an phungphai le an ziaza cu Pathian Nawlbia a cawngmi Israel mi hna he an i lo lo. Asinain Israel pa cheukhat nih ‘annih cu kan cungah huham an ngei kho lai lo. Ralring tein kan um ko lai’ tiah an ruah men lai.\nZeidah a rak cang? Baibal nih “Moab fanu hna he khan hlawh an hlangṭi” tiah a ti. A tak ti ahcun mah nu hna nih Israel pa pawl kha a hmaan lomi pathian biakter an duh hna. Cutin an biakter taktak hna. Mah tikah “BAWIPA thinhunnak cu Israel cungah a alh.”—Nam. 25:1-3.\nMah Israel mi nih Pathian Nawlbia kha lam hnih in an buar: Annih nih siasal kha an biak i nupa sualnak an tuah. Mi thong tampi cu Pathian nawl an ngaih lo caah an thi. (Ex. 20:4, 5, 14; Deut. 13:6-9) An tuahsernak cu zeicah ngaihchiat tuk awk a si? Mah Israel mi pa thong tampi hna nih Pathian Nawlbia kha an zulh ahcun a rauhhlan ah Jordan kha tan in Biakammi Ram ah an lut cang lai.—Nam. 25:5, 9.\nMah thil sining kong he aa tlaiin lamkaltu Paul nih hitin a ti: “Hi vialte an cung i a tlungmi hi midang nih i zohchunh awk caah a si i kan i ralrinnak ding caah ṭial an si. Zeicahtiah kannih kan caan hi donghnak a phak dengmangnak caan a si.” (1 Kor. 10:7-11) Israel mi cheukhat nih sualnak ngan an tuah ruangah Biakammi Ram luh awkah sining an tlinh lo caah Satan aa nuam tuk lai ti cu a fiang ko. Vawlei thar luh awkah Satan nih a kan kham khawh ahcun aa nuam tuk lai ti kha kan hngalh caah an palhnak in kan cawn a hau.\nṬih A Nungmi Rap\nSatan nih tuchan Khrihfa hna kha rap ah i foih hna seh ti a duh i an i foih nakhnga hlanah a rak hmanmi lam hna kha a hman. A hmasa ah kan hngalh cang bantukin Satan nih Israel mi kha foih awkah nupa sualnak kha a rak hman. Kan chan zongah nupa sualnak cu ṭih a nungmi rap a si peng rih. Nupa sualnak rap ah a kan tlakter khotu lam khat cu a thurhnawmmi hmanthlak zohnak a si.\nTuchan ah mi pakhat nih a thurhnawmmi hmanthlak kha ahohmanh nih hngalh loin a zoh khawh. Hlanlio ah a thurhnawmmi hmanthlak zoh a duhmi pakhat nih aa tlak lomi video zoh awkah baisikup piahnak inn ah a kal a hau men lai asiloah a thurhnawmmi hmanthlak aa telmi cauk cawk awkah dawr ah a kal a hau men lai. Mi tampi cu midang nih an kan hmuh sual lai ti an phan caah mah hmun hna ah an kal men lai lo. Asinain atu ahcun mi pakhat nih a thurhnawmmi hmanthlak kha rian asiloah mawṭaw chung hmanhah Internet in a zoh khawh. Ram tampi ah pa asiloah nu nih a thurhnawmmi hmanthlak kha inn ah a zoh khawh.\nMah lawng a si rih lo. Smartphone le tablet hna in a thurhnawmmi hmanthlak kha fawi tein zoh khawh a si. Mi nih lam cung an kal asiloah mawṭaw le tlanglawng hna an i cit tikah kut put thilri [phone ti bantuk] in ziaza rawhralnak hna kha an zoh khawh.\nMi pakhat nih a thurhnawmmi hmanthlak zoh le a zohmi thuh cu a fawi tuk caah hlan nakin tuchan ah a thurhnawmmi hmanthlak nih mi tampi kha harnak a pek deuh hna. A thurhnawmmi hmanthlak a zohmi tampi nih an innchungkhar, anmahle anmah an i upatnak le an chiaṭha thleidannak lungthin hna kha an hrawh. A ṭhalo chinmi cu Pathian he an i pehtlaihnak kha an hrawh. A thurhnawmmi hmanthlak nih a zohtu hna harnak a pek khawh hna ti kha na zumh khawh. Thil sining tampi ah mah nih lungthin chungah hma a umter. Mah hma cu duhsah tein a dam ko lai nain a hmape cu caan saupi tiang a um men lai.\nAsinain Jehovah nih mah Satan rap in huhphenhnak a kan pek ti kha kan hngalh awk a si. Jehovah huhphenhnak hmuh kan duh ahcun hlanlio Israel pa hna bantuk si loin Jehovah nawl kha ‘kan ngaih’ a hau. (Ex. 19:5) Pathian nih a thurhnawmmi hmanthlak a huat tuk ti kha kan hngalh a hau. Zeicah cutin kan chim khawh?\nJehovah nih a Huat bantukin—Hua\nMah hi ruathmanh: Pathian nih Israel miphun a pekmi hna nawlbia cu mah lio caan i zei bantuk miphun nawlbia he hmanh aa lo lo. Vanpang bantukin nawlbia nih Israel mi kha a huhphenh hna. Cun an pawngkam mi hna bantukin fih a nungmi thil an tuah awk a si lo ti kha a cawnpiak hna. (Deut. 4:6-8) Mah nawlbia nih a biapi tukmi mah biatak hi a langhter: Jehovah nih nupa sualnak kha a huat.\nJehovah nih Israel mi hna sinah an pawngkam mi hna nih an tuahmi ziaza rawhralnak kong kha a chim i hitin a ti hna: “Kaan kalpi hna lainak ram, Kanaan ram i an tuah bantuk zongin nan tuah lai lo. . . . Ram cu a thurhnawm cang i cucaah a ṭhatlonak kha dan ka tat.” A thiangmi Israel Pathian nih Kanaan mi hna an nunning cu fih a nun tuk caah an ram kha a thiang lomi le a thurhnawm tukmi in a hmuh.—Lev. 18:3, 25.\nJehovah nih Kanaan mi kha dan a tat ko nain mi cheukhat nih nupa sualnak kha an tuah peng rih. Kum 1,500 leng hnuah Paul nih Khrihfa hna lakah a ummi miphun hna cu “ningzah zeihmanh an hngal lo” tiah a ti. “Sualnak kha an tuah lengmang, cun i sum loin aa dawhcah lomi thil phun zakip kha an tuah.” (Efe. 4:17-19) Tuchan zongah mi tampi nih nupa sualnak kha an tuah i an i porhlaw. Cucaah a hmaanmi Khrihfa hna nih hi vawlei mi hna nih an tuahmi ziaza rawhralnak kha a si khawh chungin kan hrial a hau.\nA thurhnawmmi hmanthlak nih Pathian kha a ralchanh. Pathian nih minung kha amah he i loin a kan ser. A hmaan le hmaanlo hngalh khawhnak a kan pek. Fim ngaiin Pathian nih nupa umṭinak he aa tlaiin ri a chiah. Nupa umṭinak cu nuva hna nih pakhat le pakhat nuamhnak an i pek khawh nakhnga caah a timhmi a si. (Gen. 1:26-28; Ptb. 5:18, 19) Asinain a thurhnawmmi hmanthlak a chuahtu asiloah a hlorhmi hna nih zeidah an tuah? Pathian i ziazalei phunglam kha zei ah an rel lo. A thurhnawmmi hmanthlak a hlorhmi hna nih Jehovah thang an chiatter. Nupa sualnak aa telmi thilri an chuahnak thawngin asiloah an hlorhnak thawngin a phunglam zei ah a rel lomi hna kha Pathian nih bia a ceih hna lai.—Rom 1:24-27.\nA thurhnawmmi kong a relmi le a zoh hramhrammi hna tah zeitin? Cheukhat nih mah cu ṭih a nung lomi nuamhsaihnak a si tiah an ruah men lai. Asinain a tak ti ahcun Jehovah phunglam zei ah a rel lomi hna an bawmhmi hna a si. A thurhnawmmi hmanthlak an hun zoh tikah mah cu an i timhmi a si men lai lo. Asinain Baibal nih a hmaanmi Pathian a biami hna nih a thurhnawmmi hmanthlak kha an huat tuk awk a si tiah a ti. Cun Baibal nih “ṭhatlonak a huami kha BAWIPA nih a dawt hna” tiah a ti.—Salm 97:10.\nA thurhnawmmi hmanthlak zoh hrial a duhmi hna hmanh nih cutin tuah a har kha an hngalh. Mitling lo kan si caah a thiang lomi nupa sual duhnak kha kan doh a hua men lai. Mah lengah a thurhnawmmi hmanthlak zoh cu a palh lo tiah kanmahle kanmah i ti awkah kan i zuam men lai. (Jer. 17:9) Asinain Khrihfa a hung simi mi tampi nih mah dohnak ah teinak an hmu. Mah kong hngalhnak nih a thurhnawmmi hmanthlak zohnak kha ka doh khawh ve lai timi zumhnak aan ngeihter khawh. Satan rap a simi a thurhnawmmi hmanthlak kha hrial awkah Baibal nih aan bawmh khawh ning kha i cinken.\nNupa Sual Duhnak kong kha Ruat Peng Hlah\nA hmasa ah kan hngalh cang bantukin Israel mi tampi nih a ṭhalomi an duhnak kha ṭih a nungmi thil an tuah hlan tiang an ṭhanter. Tuchan zongah cu bantuk thil kha a cang kho. Jesuh a nau Jeim nih ṭih a nunnak kha hitin a langhter: “Kan duhnak a ṭhalomi khan a kan pialpi i rap ah a kan foih . . . Cu tikah thilṭhalo duhnak nih cun sualnak kha a pawi i a hrin.” (Jeim 1:14, 15) Mi pakhat nih a ṭhalomi a duhnak kha a ṭhanter ahcun sualnak a tuah kho. Cucaah a ṭhalomi thil kong ruah kha ngol awkah fakpi in kan i zuam a hau i mah kong kha kan ruah peng awk a si lo.\nA ṭhalomi thil kong na ruah peng kha na hngalh ahcun a ṭhami thil kong kha ruat colh. Jesuh nih hitin a ti: “Nan kut nih siseh, nan ke nih siseh aan pialter hna ahcun tan u law hlonh ko hna u. . . . Cun nan mit nih aan pialter hna ahcun khoih u law hlonh ko hna u.” (Matt. 18:8, 9) Jesuh nih kan pum cheubang kha kan tan taktak awk a si tiah a chimmi a si lo. A ṭhalomi thil kong kan ruahnak a ruang hngalh awkah i zuam in thlennak tuah colh a herh kha kan hngalhthiam nakhnga mah tahchunhnak kha a hmanmi a si. A thurhnawmmi hmanthlak zohnak he aa tlaiin mah ruahnak cheuhnak kha zeitindah kan zulh khawh?\nA thurhnawmmi hmanthlak na hmuh sual ahcun ‘ka tawnghtham khawh ko lai’ tiah ruat hlah. Kaa danglei ah zoh colh. TV kha phit colh. Computer, phone asiloah tablet hna kha phit colh. A thiangmi thil kong kha ruat. Cutin tuahnak nih a ṭhalomi duhnak kha i ukter loin na ruahnak kha uk khawh awkah aan bawmh khawh.\nA Ṭhalomi Nuamhsaihnak Na Rak Zohmi na Philh Khawh Lo ah tah Zeitin?\nA thurhnawmmi hmanthlak zoh kha hlawhtling tein na ngol khawh, asinain a caan ah na rak zohmi kha na hun i cinken ṭhan ah tah zeitin? A thurhnawmmi hmanthlak asiloah ruahnak hna cu mi pakhat lungthin chungah caan saupi a cam kho. Mah cu zei caan paohah a chuak ṭhan kho. Cutin a chuah ṭhan tikah mah tein di i riamternak ti bantuk kha tuah na duh men lai asiloah a tuah hmanh na tuah men lai. Cucaah cu bantuk ruahnak kha ruahlopi in ka ngei kho ti kha hngal law mah kha doh awkah i timtuah.\nPathian duhmi lam in ruah awk le tuah awkah bia na khiahmi kha fehter. Lungtho tein ‘a pum a hrem i fek tein a ukmi’ lamkaltu Paul bantuk kha si hna u sih. (1 Kor. 9:27) A thiang lomi duhnak kha i ukter hlah. “Chunglei in Pathian nih nan lungthin kha a dihumnak in in thleng hna seh. Cu tikah a ṭhami thil le Pathian nih a lawmhmi thil le a tlingmi thil kha [nangmah theng nih] nan hngalh khawh lai, cucu Pathian duhmi an si.” (Rom 12:2) A ṭhalomi thil na tuah ahcun naa nuam lai lo, asinain Pathian duhmi lam in na ruah i na tuah ahcun naa nuam lai ti kha philh hlah.\nPathian duhmi lam in ruahnak le tuahnak nih sual duhnak lungthin hnu zulhnak nakin a ṭha deuhmi lungsinak a kan ngeihter lai\nBaibal caang cheukhat kha cinken khawh i zuam. Cun a ṭhalomi ruahnak kha na hun ngeih ahcun mah Baibal caang hna kha ruat. Salm 119:37; Isaiah 52:11; Matthai 5:28; Efesa 5:3; Kolose 3:5 le 1 Thesalon 4:4-8 ti bantuk Baibal caang hna nih a thurhnawmmi hmanthlak kha Jehovah bantukin hmuh ve awk le Jehovah nih na sinin aa ruahchanmi kha hngalhthiam awkah aan bawmh lai.\nA ṭhalomi thil zoh asiloah ruah kha ka do kho lai lo tiah na ruah ahcun zeidah na tuah awk a si? Kan caah Zohchunhawk Ṭha Bik Jesuh keneh kha naih tein zul. (1 Pet. 2:21) Jesuh tipil a in hnuah Satan nih a tukforh peng. Mah tikah Jesuh nih zeidah a tuah? A doh peng. Jesuh nih Baibal caang tampi hmangin Satan tukforhnak kha a doh. Hitin a ti: “Satan, va kal cang.” Mah tikah Satan cu a kal. Jesuh nih Satan doh kha zeitikhmanh ah a ngol lo bantukin nang zong na ngol awk a si lo. (Matt. 4:1-11) Satan le a vawlei nih na lungthin kha a ṭhalomi ruahnak in khahter awkah an i zuam zungzal ko lai, asinain lung dong loin do peng. A thurhnawmmi hmanthlak zoh dohnak ah teinak na hmu kho. Jehovah bawmhnak thawngin na ral kha na tei khawh.\nJehovah sinah Thlacam law a Nawl Ngai\nJehovah sinah thlacam zungzal law bawmhnak hal. Paul nih hitin a ti: “Bawipa cu nan herhmi kha hal u law . . . Pathian daihnak, minung hngalhnak a lonhtu nih cun, Khrih Jesuh chungah nan lungthin le nan ruahnak cu him tein a chiah lai.” (Fil. 4:6, 7) Pathian nih thil ṭhalo kha doh khawh awkah lungdaihnak aan pek lai. Jehovah kha na naih ahcun ‘aan naih ve lai.’—Jeim 4:8.\nVan le vawlei ah Cungnung Bik a simi he pehtlaihnak ṭha kan ngeih peng ahcun Satan rap in huhphenh kan si lai. Jesuh nih hitin a ti: ‘Hi vawlei uktupa [Satan] cu a ra dengmang cang . . . Ka cungah nawlngeihnak cu zeihmanh a ngei lo.’ (Johan 14:30) Jesuh nih zeicah cutin a chim khawh? Hitin a rak ti: “A ka thlahtu cu ka sinah a um i a duhmi kha ka tuah zungzal caah a ka kaltak bal lo.” (Johan 8:29) Nang zong Jehovah lung a lawmhtermi thil kha na tuah ahcun Jehovah nih zeitikhmanh ah aan kaltak lai lo. A thurhnawmmi hmanthlak zohnak rap kha hrial law Satan nih aan foih kho lai lo.\n“Ahohmanh nih Sal ah In Ser Hna Hlah Seh”\nJehovah Cawnpiaknak a Ralchanhmi Ruahnak Vialte kha Hlaw\nLungretheihnak Inkhawh awkah Jehovah kha i Bochan\nLungretheihnak Inkhawh awkah Midang kha Bawm Hna\nHlanlio Cazual Pakhat An Hmuh\nText Digital cauk download option VENNAK INNSANG (CAWN AWK CAUK) 2019 June\nVENNAK INNSANG (CAWN AWK CAUK) 2019 June


Thawngpang Chia Taktak: Tuzing Ah Minung 4 Sinah Covid-19 Zawtnak An Hmuh Ṭhan – Chin World News Evening\nApril 10, 2020 April 10, 2020 Salai Van Thawngpang\nApril 10 zinglei ah Minung 4 sin in zawtnak an hmuh chap hna caah Kawl ram chung in minung 27 zawtnak an ngei cang. Cu chungah minung 2 an thi cang. A poi taktak zor lei panh loin a karhtu in a karh chin lengmang cang. Kawlram Covid-19 a ngeimi ah Chinmi minung pahnih kan i tel ve. Iralrin ngaingai kan hau cang. A damnak sii-ai zong hmuh a si rih lo caah Cozah nawl chuahmi ngai cio hna u sih.\nChin ramkulh Tedim ah COVID-19 zawtnak ngei mi pakhat an hmuh chap. Kawlram cozah Ministry of Health and Sports nih April 9, zan 8:00 (pm) thawngthanhnak a tuahmi ah Tedim in kum 58 nu sin in Covid-19 kan hmuhchap tiah a ti. Anih hi avoi 1nk bik an hmuhmi US in a phan mi Tedim pa a nu a si tiah a thanh. voi khatnak bik an hmuhmi US in a phan mi Tedim pa a nu a si tiah a thanh.\nKawlram cozah thanhning ah anih zong hi US Green Card aa putmi a si i, Covid-19 zawtnak an hmuhmi a fapa he US in March 13, 2020 ah Kawlram a rak tlung timi a si. Nihin tiang atu Tedim i an hmuh chap mi telh in Kawlram chungah minung 27 sin in Covid-19 zawtnak an hmuh cang hna. Cu chungah minung 3 an thi tiah theih a si. Chin ramkulh chungah Minung pahnih sin in zawtnak hmuh a si cang i a pakhatnak bik zawtnak ngei mi pa zong a ngandam lio te a si tiah kan theih. Credit: The Chinland Post\nVawleicung Ram Tampi Nih Lockdown Tuah A Si Lio Ah Myanmar Cu An Hun Than Cang


KAWLRALKAP CAAH THAWNGPANG CHIA TAKTAK A CHUAK CANG, I CEI HNA SEH – The Chinlung Post\nKAWLRALKAP CAAH THAWNGPANG CHIA TAKTAK A CHUAK CANG, I CEI HNA SEH\nMarch 3, 2021 admin Kawlram 0\nMin Aung Hlaing caah thawngpang chia taktak a chuak hoi cang. Kawlralkap nih UN Palai caah rian an khinh mi U Tin Maung Naing cu aa zukphiak ruangmang cang. Kawlralkap nih an thimmi Myanmar Deputy Ambassador to the United Nation, U Tin Maung Naing cu tuchun ah arian in a chuak cang tiah social media hmangin thanhnak a tuah ruangmang cang. Min Aung Hlaing caah cun vanchiat bak asi lai.\nTuchun ah rian biapi sinak akaltak mi U Tin Maung Naing hi US i, New York khuapi ah a ummi asi. Hi rian an khinhnak aruang cu kawlralkap hna nih U Kyaw Moe Tun arian an chuahmi amah aiawhtu dingah UN palai caah kawlralkap hna nih an thimmi a si. Hi konghe pehtlaiin naite nizan tihni ti awk ah khan U Kyaw Moe Tun cu UN ah kawlralkap ralchanh in bia a chim caah arian an rak phuah.\nNangmah hi ralkap a serhsattu le ralkap mual aphohtu na si tiah an ti caah arian an rak chuah. Amah ai awhtu dingah U Tin Maung Naing hi kawlralkap nih an thim tthan mi a si i, nizan ah khan UN sin ah Kawlralkap nih U Tin Maung Naing hi kan thimmi a si tiah thanhnak an tuah hna tiah thawngzamhnak nih alanghter. Tutan ah rian in a chuak tthanmi hi tuandeuh an phuahmi U Kyaw Moe Tun tangah a ummi asi.\nTutan ah kawlralkap nih rian an khinhmi U Tin Maung Naing nih a cohlan a si ahcun tuan deuh an phuahmi U Kyaw Moe Tun he hin pakhat le pakhat karlak ah zuamcawhnak or i ralchanhnak a um khomi asi timi alangh caah tuchun ah hi rian khinhmi cu ka ttuan lai lo tiah ralkap pawl cu hmaichia in U Tin Maung Naing nih a tuah cang hna. Hi konghe pehtlaiin The Irrawady thawngzamhnak nih hitihin a chim.\nTwitter le facebook ahmangmi minung thong tampi hna nih U Tin Maung Naing cu UN palai rian attuan ding le asi dingmi cu kan cohlan kho lai lo, mipi kan ai awhtu dingah asi kho lo i, kan cohlang kho lo, mipi caah kan aiawh in rian attuanmi cu U Kyaw Moe Tun lawng hi asi ko tiah an langhter. Cu an langhtermi cu minung kip nih share zong an tuah dih hna tiah a ttial. Cun U Tin Maung Naing cu arian in aa phuak cang tiah alanghter.\nRelchih:Chin Ramkulh, Pengkomh le Peng Meithat Zung in CDM ah a luut mi 60 nih a voi hnihnak cathanh chuah. Chin Ramkulh (Pyine), Pengkomh (Khayaing), Peng (Myone), le Surkhua Meithat Zung in CDM ah a luut mi minung 60 nih a voi hnihnak cathanh cu March 1 ah khan an chuah than, tiah kan theih.Cathanh an chuah mi ah, “CDM ah aa tel mi cheukhat cu khunh hal loin Zung a kai lo mi cazin ah kan min an khumh.\nCucaah, Ramkulh, Pengkomh, Peng le Surkhua in Meithat Zung ah riantuantu minung 60 cu CDM ah kan luut, tiah kan thanh than. Rian kan tuan lio ah upadi he aa tlak in rian kan tuan i kan tuanvo kan tlamtlinh. Rian kan i phuak lo. Cunglei upate zeirello le an nawl ngai loin kan um a si lo. Ramkheel rian kan tuan a si lo. Nawlngeihnak a latu Ralkap kuttang ah riantuan kan zuam ti lo ca ah CDM ah kan luh mi a si.\nMizapi kut asiloah thimnak ah teinak a hmu mi hna sin ah nawlngeihnak a phanh hlanlo, Zung kan kai lai lo i rian kan tuan lai lo, tiah cathanh kan chuah than,” tiah an tial. Atu bantuk in Meithat Zung ah rian a tuan i CDM ah a luut mi hi Laimi (Chinmi) deuh lawngte an si. Hi kong ah Meithat Zung lutlai pakhat nih, “CDM luh kan duh cio ko nain thaal caan a si. Zung hngaktu pa thumli tal kan um lo ahcun ruahlopi in mei kaang hna um sual sehlaw kan i thlahphawih lai, ti kan phan ca ah a si,” tiah The Hakha Times ah a rak chim bal. Credit: The Hakha Times.\nRIP: KALAYMYO AH LAMZAWHTU MINUNG PAKHAT A NUNNAK ALIAM


KIA Le PDF Minung 6 An Nunnak A Liam - News and Media\nKIA Le PDF Minung 6 An Nunnak A Liam\nShweku ah KIA le PDF nih ralkap cu an doh i minung 30 nak tam an kah that hna tiah thei a si. Katha in an i kahnak ah KIA le PDF minung 6 ralkap nih vanlawng hmangin an thah hna tiah thei a si. Shweku township, Kachin state KIA le PDF nih ralkap minung 30 nak tam an thah hna tiah a min langhter duh lo mi pakhat nih a chim.\nKachin State Civilian Movement nih KIA le PDF fonh in ralkap cu nazi 2 pm ah khan Myo Hla village, Shwe Ku Township an doh hna tiah a chim. Ralkap an thah mi hna hi 31 nak a tam deuh tiah athei ter. Some Kachin sources nih KIA 6 officers hna an thi i minung 11 an hlaim hma tiah a theiter. Myo Hla village, Shwe Ku township ah a si i\nvanlawng 2 in ralkap nih an doh hna. Sagaing zong ah KIA and PDF nih zei an rel lo kar ralkap nih nazi 6 pm ah khan a kah hna tiah an thei. Relchap – Thantlang ah a Lan Dingmi Facang Phortu truck pahnih Falam ah SAC ralhrang nih an HrenThantlang khua lei ah facang phorh in a kalmi Truck pahnih cu SAC ralhrang nih\nzarh hnih chung hrawng Falam an hren cang hna. Falam khuami pakhat nih, “An hren hnanak zarh hnih hrawng a si cang. Atu tiang an kalter hna lo. Facang phorh a ngah lo an ti hna i an hren hna. Thantlang khua i SAC ralbawi minthut aa telmi catlap an i ken ko nain Falam ralbawi nih a kalter hna lo,” tiah a chim.\nThantlang ah phorh dingmi facang pawl a lanhter lotu SAC ralhrang pawl hi Kawlrawn lei in naite ah Falam ah a rak phanmi an si. June thla chung zong ah khan hi SAC ralhrang bu nih hin Hakha lei ah facang a phormi Truck pathum zong zarh hnih chung hrawng an rak hren bal cang.\nKIA le PDF Nih Ralkap Tampi An Thah Hna


Lungthli Tum: U Nu Nih Kawlram Buddhist Ram Ah A Rak Ser Nak Le Ramchung Ralthawhnak\nU Nu Nih Kawlram Buddhist Ram Ah A Rak Ser Nak Le Ramchung Ralthawhnak\nBiadonhnak: Ne Win nih kumhnih chung kawlram a rak hruaihnu in Jan 9,1960 ah rampi election rak tuah than a si. 1960 kawlram election hi kawlram election lak ah a dik bikmi(fairest) a si. 1956 nak in vote thla tu a let in an rak tam deuh. Hi election hi kawlram ah a rak thawng bikmi party (tulio NLD bantuk) AFPFL an ni then hnu voikhatnak a si i U Nu hruaimi Clean AFPFL or Union Party le Kyaw Nyien hruaimi Stable AFPFL hi biatak tein an rak i phomh. Election campaign an tuah lio ah U Nu nih kawlmi vote ngah duh ruangah 'Vote nan ka pek ah cun Buddhist hi kawlram State Religion ah ka ser lai' tiin bia a rak kamh hna(Martin Smith. Burma:Insurgency and the Politics of Ethnicity.P-187).\n'State Religion' Buddhism An Sernak Aruang:1960 election ah cun U Nu hruaimi Clean AFPFL nih 57% bak an rak ngah i adang party bawmh hal ho loin cozah an rak ser than. Election campaign lio a biakam bantuk in Buddhism kawlram 'State Religion' ah ser ding biatung cu parliament ah a chuah pi i August 26,1961 ah tlangcung mi an tah buin hlutdaw pahnih nih fehter a si(Hini ah buainak a chuak sual lai tiin ralkap le palik tampi nih parliament a kulh hlei ah rangon khuachung zongah hmuhma an lak cia dih ti a si,nain buainak a rak um hrawl lo).Buddhism kawlram State Religion ah ser a rak duh nak aruang pathum U Nu nih a chim: a mah pumpak hrim nih hi phunglam ser a rak duh tuk 'overpowering disire', kawlram milu tam bik nih an duhpi mi a si fawn,hiti tuah lo ah cun buainak a chuak sual lai ti a phan ruang ah a si(Richard Butwell. U Nu of Burma.P-225).\nU Nu hi Buddhist zumhnak ah ai pe tuk mi a si. Next Buddha ka si te lai tiin a rak chim theu. Stable AFPFL hruaitu Kyaw Nyien le Ba Swe he an rak i ral hlan ah 'Kei Buddha ka si tikah ka kehlei le ka orhlei zultu hi nan mah pahnih nan si lai' tiin U Nu nih a rak chim bal ti a si(U Nu of Burma.P-157). May-June,1961 zongah ni 45 chung bak buddhist retreat a rak la ti a si(N. Trager. Burma:From the Kingdom to Republic.P-198). 1968 hrawngah Kyaw Nyien phu nih 'mi hur pa' tiin an rak soisel ko nain U Nu hi 1948 ah sex tuah ti lo ding in bia ai kam cang mi a si,cu ni thawk cun a nupi he inn dang in an um cang. 1949 Karen hriamtlai pawl nih cozah an rak thlak deng lio i Ne Win hruaimi Burma riffles le Chin ralkap hna nih U Nu cozah an rak khamh zong kha U Nu nih 'Buddha sin ka thlacam nak thawng in a si' a ti ve.\nZeitindah Kan Rak Let Cio:1961 ah Buddhism kawlram 'State Religion' ah an rak ser hnu in kawlram a rak kuai dih hnik. Kachin khrifa phu nih Kachin Independence Army an dirh colh,Karen hriamtlai phun an thawng chin chin. Pu Hrang Nawl hruaimi Chin hriamtlai phu zong kha hi 'State Religion' ruang bik ah hriam an rak lak ti a si,Ne Win uknak a lak hnu 1964 ah an rak lang nain(Lian H. Sakhong.The Dynamics of Sixty Years of Ethnic Conflict In Burma.P-6). Shan mi zong Buddhist an tam deuh ko nain an rak cohlang kho ve lo, hriam a tlaimi an rak thawng chin ve,1959 ah Shan hriamtlai minung 800 hrawng lawng an rak um nain 1961 dongh lei ah cun 3,000 tiang an rak karh(U Nu of Burma.P-227). Khat lei ah kawlram first president a si mi Sao Shwe Thaike hruainak in tlangcungmi vialte Taunggyi ah conference an tuah i 1947 constitution federal phung tein remh ding an rak au ve(Kan mah Chin Minister Pu Zahre Lian le adang pahnih bel nih min an thut duh lo).\nFederal or Independence:Karen hriamtlai phu KNDO/KTA/KNU ,Kachin hriamtlaiphu KIA, Shan hriamtlai phu Noom Suk Harn/SSIA/SNUF tibantuk vialte hi 'federal' caah ral an rak tho lo, 'Independence' ca hrim ah ral a rak tho mi an si hna. Khatlei raltuk a duhlomi nih cozah he cabuai cung i chonh ding in an rak i zuam ve. Tlangcungmi hriamtlai phu lawng si lo, China communist nih a bawmh mi Communist Party of Burma(CPB) zong hi Karen tluk in an rak thawng ve,cozah thlak khawhnak lam a kawl mi an si. Culio ah China communist a rem lomi Yunnan Muslim ralkap KMT(Kuomintang National Revolution Army) 4,200 nih Shan ram chaklei an rak lak hoi,an nih hi US CIA le Thai Amry nih a bawmh mi an si hna. U Nu zong nih hi KMT hriamtlai pawl thawl piak ding in UN ah a rak hal ti a si(Martin Smith.P-189).\nKawlmi Kar Buainak: June, 1958 AFPFL an rak i then ah cozah ser an rak i cuh, U Nu hruaimi Clean AFPFL nih Mon MP le Arakan MP pawl kha 'kei mah lei nan tangah cun Autonomous State kan pek hna lai' tiin bia a rak kamh hna. 1960 ah U Nu Prime Minister thutnak a lak than tikah a biakamnak tlinter dingah an rak hal ve cang. Kawl mi nih sandah piah an rak thawng tuk lawmmam hoi, Shan ram ah hmunhma a la mi China communist dohtu Muslim hriamtlai phu KMT cu US nih a bawmh ti an theih caah Rangon um US embassy hmaiah US sin duhlonak an langhter i palik nih an then hna ah minung pa 3 nunnak a rak liam(Ibid.). Rangon Okkalapa ah muslim biakinn sak ding cozah nawlpeknak an duh lo caah kawl phungki le kawlmi nih Sep 14,1961 ah sandah an rak piah hoi i minung 5 an rak thi,phungki 92 telh in 279 an rak tlaih hna. Hi an tlaihmi hna thlah than ding in phungki 1,500 leng nih duhlonak an rak langhter hoi i U Nu zong a rian chiah ding tiang an rak fial rih ti a si(U Nu of Burma.P-267).\nKawlram Sipuazi A Tla Rih: 1961 ah thlichia a rak tho i minung 200,000 leng umnak ngeih loin a rak chiah hna hlei ah facang cinnak lei acre 300,000 leng a rak hrawh rih ti a si. Hiti buainak a tam tuk ruangah U Nu cozah cu rampi thanchonak sipuazi lei thazang a pek kho deuh ti lo,thil man a rak kai tuk hoi. Cutikah,1961 kum dongh lei ah cun 'Hriamtlai phu nih kawlram 10%' an lak cang tiin U Nu nih a chim ti a si(The Nation.Oct6,1961.U Nu of Burma ah lak than mi). Hlutdaw zongah U Nu nih 'kawlram nih 16,000 lenng harnak(problems) a ngei,hi vialte phisin dingah kum 20 cu a rau lai' ti tiang in a rak chim. Hiti ramchung a him ti lo hlei ah kum hnih chung a hruaimi 'Caretaker cozah' nih rampi him tein a rak hruai khawh ruangah i ngamh ngai in Ne Win nih March 2,1962 ah uknak a rak lak kha a si, Ne Win uknak a lak hnu in 'State Religion' zong a rak thah than i tutiang hi kawlram nih 'State Religion' kan ngei ti lo. Biadangah,South Korea zong kha May 16, 1961 ah Park Chung-hee nih uknak a rak la ve,Korea bel cu a rak thangcho lei nain kawlram cu a rak tumchuk ai.\nBiadonghnak:Kawlram chung kum 60 leng ral kan thawh ning zoh tikah 1947 constitution le U Nu biaknak policy ruang deuh ah a si ti cu hmuh khawh ngai a si. Aung San nih Union of Burma cu 'secular state' ah rak ser a timh i 'unity in diversity' timi policy a rak hman nain ruah lo piin an rak thah caah U Nu nih a mah pumpak duh nak men hoih in Aung San biatiam vialte a rak hrawh dih. Aung San tialcia mi Federal hrambunh 1947 constitution zong a mah duhning in U Chan Htoon a rak tial ter than. 1961 ah Union of Burma cu buddhist ram ah a rak ser rih. Hi hna ruangah tlangcung mi hriam kan rak banh kha a si.\nPosted by Lungthli Tum at 14:00


Tutan Dr. Nun Cun Lian bia chim cu Chin mi caahningza bak a si ko – Thechinlungnews\nTutan Dr. Nun Cun Lian bia chim cu Chin mi caahningza bak a si ko\nTutan Dr. Ngun Cun Lian bia chim mi cu chin mi caah cun rel ngam zong si lo, a hlei in ramthumnak ah um mi Chin mi caah cun a fak bak, mah bantuk in kan mithiam pawl nih bia an chim mi hi cu zeitluk in dah Chin mi caah a fak. Andrew Ngun Cung Lian: Nangmah cu zeibantuk minung dah na si? Kawlram hi international court ah zeibantuk ruang zong ah va si ko seh, zeibantuk ram upadi zong va buar ko seh, zei bantuk ram, zei bantuk bu le organization zong va si ko seh, taza an cuai, case an siam, sual an phawt tikah na thinlung ah miphun dawtnak, rampi dawtnak na ngeihmi ah na lungfah ve lo i na thinhun ve lo ahcun Kawlram mi ah i tel hlah. Kawlram mi ka si i ti hlah. Ramdang na um zong ah Kawlram mi sinak kha hlonh ko. Kawlram he kai tlak lo tiah i ruat ko.\nUnau, na pa cung ah na thinhun ruangah na pa tazacuai mi si na duh maw? Na nu cung nai cenet lo ruangah a nu tazacuai tu si na duh ko maw? Na fapa cung ah na lungsak lo ruangah a pa tazacuai tu si na duh maw? Na faru / na tapa cung na thinhun ruangah tazacuaitu si na duh ko maw? Nang zeibantuk si dah na duh? Chungkhar buainak cu chungkhar phisin ding a si. Chungkhar buainak cu chungkhar lawng theih ding. Chungkhar he ai tlak ning in le chungkhar thinlung he phisin ah a tha bikmi a si.\nRamchung ah a cangmi buainak hi rammi ka si ti thei in, rammi dawtnak he phisin ding ah a thabik. Chungkhar zong theih lo, rammi si zong theih lo, rammi dawt zong theih lo, Kawlrammi ka sinak he nai pehtlai lo bantuk in Kawlrammi si ding zong ah nai tlak lo. President hlun U Thein Sein kha New York Mahantan court ah tazacuai tu hna. Rampi ruahnak petu Daw Aung San Suu Kyi kha Australia court ah ramdang mi hna nih tazacuai ding ah ai zuammi hna.\nICC ah Kawlram kha sualnak tampi in biaceih zung ah chuah pi ding in ai zuammi hna. ICJ ah Kawlram kha sualnak tampi he tazacuai ding in ai zuammi hna. Argentana ram biaceih zung ah Kawlram kha England ram um bu in tazacuai ding ah ai zuammi hna. Zeibantuk minung dah na si? Kawlram a ngeitu ( Miphun 8 ) le miphun tengnge 130 reng lo chung nih theih a cu cang. Kawlram ti din, Kawlram facang ei, Kawlram i paw i cawm. Kawlram ah a cuak mi si ko tung ah Kawlram tazacuai tu si hi miphun pakhat sinak in ningzak a si. By: Ngun Cung Lian.\nBe the first to comment on "Tutan Dr. Nun Cun Lian bia chim cu Chin mi caahningza bak a si ko"


Trump:Biden teinak a peh taktak’Laiholh in Trump nih a phuan dih(+video) – Lai Lungrawn Post\nTrump:Biden teinak a peh taktak’Laiholh in Trump nih a phuan dih(+video)\nJanuary 13, 2021 January 13, 2021 admin Hmuhning\nTutan video ka van chiah mihi USA President a sive mi Trump nih zei bia dah a chim timi a si’Mah video hi falam laiholh tein an leh mi asi caah mipi zong nih theih nan duh cio lai timi he ruahchan kaupi ka van chiah mi asi a tang hi video a si rak zoh ve uh.\nRelchap a duh mi hna caah:US thimnak cu a dih cang ti khawh si cang i teitu a simi Demon pres.Biden nih a zung cu a rauh hlan ah a thut hnawh cang lai. Vawleipi nih a riantuan ning a cuanh colh lai, pre. Trump tlukin a tuan kho lai maw, silo ah a tei lai dah timi cu zoh le cuah hram thok cio si lai.Zalonnak hi cu a hleihluat tuk te lai i Laimi hmanh kan i rawk tuk te lai tiah mifim deuh tampi nih an chimchung cang. Trump nih zalonnak hi rikhiah in a tuah, uk hmanh ah hi tlukin a si komi Biden joe nih 100 ah 100 in a van hundingmi hi cu Khrihfa caah cun thindomh in um cio si ko.\nDemon pawl nih trump le a party, amah tanhtu hna cu khuaithio in thio an timh cang hna, hihi an tuah tak cun thil poi a cang kho te men. Laimi zong joe big hruainak tangah kan um cang lai i Zolonnak hman kan thiamlo cun Nu le Pa, nu le va kar ah buainak a tam ve te lai, khrih zumtu tha kan si a herh ngaingai, mahlo cun kan zalonnak nih thihnak tiang hmanh aa kan phakter te lai.\nCucaah ramdang um laimi zong Pathian hi pakhatnak kan chiah cun Pathian nih zalonnak aa kan pek ning hoih hi a hmandan kan thiam lai i kan caah buai awk um lailo.\nThawngpang dang relchap ko:Khuachia nu laptop an lakpiak I a tu hi a lungrei a teituk cang , cun laptop chung ummi email le data vialte an hmuh dih cang lai caah a rannak in Trump hi sual kan phawt a hau e a ti. A rannak in impeachment kan tuah a hau ka loptop an lak caah a ti.Nancy Pelosi loptop ah hi a biapimi tam taktak a um lai I misual hna kutah a um cang lai caah tihnung taktak a si cang lai a ti.Joseph Thawng Z Ting\nMike Pence nih:Biden white house a luh ni ah’A tel le tel loding a phuan dih cang.\nUk Lian Thang nih:USA um Van Tum ning zah a hngal khawh nak hnga thlacam a ca cang hi.


Kaamine Ah Ralhrang Mawtaw An Kah – Buanchukcho\nKachin ramkulh, Phakanh peng KaaMine gate pawng, August 11 zan ah Maupin ralhrang lutlai pakhat mawtaw an kah tiah kan theih. Maupin ralhrang lutlai ai cit mi mawtaw an kah i a rawk tiah a hmutu pakhat nih a chim.\nAn kah mi mawtaw cu NOAH meikhu muici a si i, kuan khen nak hmun tam ngai he a rawk tiah a chim chap.KaaMine khua ah mah bantuk thil a cang mi hi a voikhat nak a si tiah kan theih.\nRalhrang an um nak gate pawng ah Shanni gate a um ve, an kah mi hi khoika lei deuh in a si ti fian a si lo.Phakanh peng, KaaMine gate pawng, ralhrang le KIA kar kahdohnk a um lengmang tawn, August 2 zong ah KIA nih bomb an puah hnawh hna.\nGen. Saw Mu Toe Se Phoo: Rampi Uknak Lak Hnu Hremnak Le Thahnak A Dih Kho Rih\nKawlram, February 1 ralhrang nih uknak lak ruang ah, ram singning hnulei ah kir in, mipi hna hremnak le thahnak cu khuapi vialte ah a thang dih, a tu tiang a dih kho rih lo tiah KNU President Gen.Saw Mu Toe Se Phoo nih a chim.\nAugust 12, A voi (71) nak Karen Martyrs Day caah KNU nih an kuat mi cathluan ah Gen Saw Mu Toe Se Phoo nih a kuat mi a si.Ram buaibai nak kong ah ton in ceihhmai duh nak a um hlan lo paoh cu, rampi ceihhmai nak i ruahchan ngam a si rih lai lo ti zong a chim chih.\nKaren Amyotaa hna nih an i tinh mi le Karen Martyrs Day nih an i tinh mi an phak hlan lo lungrual tein kal ding in Gen. Saw Moe Toe Se Phoo nih cathluan in Karen mino cu a forh hna.\nKaren hruai tu Saw Ba U Gyi le a hawi le cheu khat cu 1950 August 12, Karen ramkulh KawhKaRate peng ah thah an rak ton caah cu ni cu Karen Martyrs Day tiah an thok mi a si.\nPhaRuSu Khua Pawngah KA/KNDF Le Ralhrang An I Kap\nKayah ramkulh, PhaRuSu khua ah KA le KNDF fonh phu le ralhrang hna cu 2021, August 12, zing sml 10 hrawng ah kaphnih in an i kap tiah kan theih.\n“PhaRuSu khua leng lei ah an i kap. A tu tiang an i kap rih ko i, khuami cu kan i thup, khuachung he khualeng he ralhrang tampi an um” tiah khuami pakhat nih a chim.\nPhaRuSu in chuahnak ah kaphnih an i kap, ralhrang nih hriamngan in an puah hnawh hna caah khuami ai hliam mi zong an um pah tiah kan theih nain a si ning tak cu kan fiang rih lo. PhaRuSu peng chung, kahdoh nak ah ralhrang hna nih hriamngan in chun sml 12 tiang an puah thluahmah tiah kan theih.\nKyautMae Khua, Covid Zawtnak In A Dam Cang Tiah Ruahmi, Ruah Lo Piin A Thi\nShan ramkulh, MyautMae khua ah Covid-19 zawtnak, thlop dih in, inn ah a rak lawi mi pakhat le inn an ai thlop mi pakhat, August 12 ah an nunnak a liam i, a thi mi 33 an phan cang.\nKyautMae khu mi, kum 52 nu pakhat cu zawtnak lang lo in Covid-19 zawtnak rungrul, sizung ai piah hnu ah August 11 ah an hmuh. A mah lawng khuasa mi si caah inn a hong lawi mi si tiah kan theih. Cu hnu August 12 ah a inn ah a ruak in an hmuh i, palik le ngandamnak zohkhenhtu phu nih an phum colh tiah kan theih.\nA luan cia zarh zong ah sizung ah Covid zawtnak ai thlop hnu in, a dam cang tiin inn ah a lawi mi pakhat cu ruah lo piin a thi tiah kan theih. KyautMae khua chung ah 2021 June 20 in August 12 tiang ah Covid zawtnak ai chonh mi 600 an phan i, sizung in a tum mi 300 an si tiah kan theih.\nMaaKaaYan Ralzam Umnak Vawlei Minh Caah Inn Tampi A Hrawk\nKIO tlaihmi MaKaaYan ralram um nak, August 12 zinglei ah ruah fak piin a sur i, vawlei a minh caah nu pakhat a nunnak a liam, inn 15 a rawk tiah kan theih. Kum 38 nu pakhat a thi i, inn 15 a rawk tiah ralzam sakhan rianngei tu pakhat nih a chim.\n“Nu pakhat a thi cang, a dang kan zoh cuahmah rih, lak awk tha ti lo mi inn 5, a rawk mi inn 10, a dih lak inn 15 a rawk” tiah a chim.Hmun hma a him lo nak ah um mi ralzam hna cu a him nak hmun ah an i thial hna tiah a chim chap.\n“Inn um nak a ngei lo mi cu Biakinn ah kan chiah chung hna, vawlei minh nak hrawng hrial in hmun dang ah kan thial chung hna ” tiah a chim.Ralzam sakhan ah cun minung 2000 reng lo an um i lock down chiha mi sakhan cu a si lo.MaKaaYan ralzam sakhan vawlei minh ruang ah pakhat bak tam a thi mi an um kho an ti nain fiang in an thei kho rih lo.A luan cia 2020 lio zong ah, vawlei minh ruang ah thil tampi a rawk mi a um bal cang.\nRal Tih In A Dormi Hna Vawlei Cim Nih Pahnih A Kal Pi Hna I An Thi\nKIO/KIA nih an ukmi hmunhma, Laiza khua ah nizan ruah fak tuk in a sur caah tivatlang hna an cim caah ral tih in azam mi mipi pahnih tlang cim nih akal mi hna tiah khuami hna nih an chim.\n“Ruah a sur tuk caah tilian a chuak i tiva kam inn hna ti nih a kal pi hna, Cun mipi pahnih zong tlang cim nih a kal pi hna i pakhat cu kan lak khawh tiah” khuami pakhat nih a chim.Tilian harsat nak a tongmi hna hi ral tih in a zam mi sakhaan: Yinsit camp le Phonlonian camp an si.Cu camp pahnih cu kum chiar ti awk in tilian a chuak tawnnak a si tiah a chimchap.\nMah cu camp pahnih cu Laiza Munghlaningkah tiva in apin a tiava kam ah a ummi an si. Atu zong hi Munghlaingkhah hlei zong ti nih akalpi caah camp har tong hna zong va bawmhchan nak ding ah harnak a um tiah khuami pakhat nih a chim.\nPharuso Peng Kahdohnak Ah Rallokap 5 An Thi, 3 Hliam An pu\nKareni hmunhma, Pharuso peng Htekaludaw pawng ah ralkap thazang chap in a ra mi ralhrang hna cu KA/ KNDF fonh in August 12 zing sml 10:30 hranwg ah an kah hna i rallokap 5 an thi, 3 hlaimhma an pu tiah theih a si.\nHi kahnak hi minutes 5 a arau i ralhrang lei in a thi le hliamhma pu an um caah an zam hna i RPG pakhat le Sniper pakhat kan lak tiah KNDF sinin theih asi.Cu hnu ahcun Demoso- pharuso lamcung Kadala khuate pawng ah zing 11:00 hranwng ah rallokap le Kareni hriamtlai an i tonh i kahnak a chuak.\nDemoso ah hmunkhuar 102 battalion nih hriamngan in kahnak a chuah nak hmun hna cu an kah, pharuso peng hrawng ah hriam pawl hna an tlak, Thipawso khuami mi a tlak caah hliamhma apu i, zong kahdohnak zong ah mipi pakhat a kut hliam a pu tiah theih asi.\nRalhrang hna nih ralkap thazang an chap caah Demoso le pharuso hrawng ah kahdohnak a fah kho caah mipi hna nan humhimnnak ding ah ralrin tein nan um nakhnga KNDF nih ralrinnak a chuah.


Immigration Aa Daw Cukmak Mipeem Chungkhar Dawtu Joe Biden – Chin 11 News\nImmigration Aa Daw Cukmak Mipeem Chungkhar Dawtu Joe Biden\nPosted By: chin11news January 24, 2021\n‘Umpu Hlun In Zuhoi Awmmi Cu A Thaw’ ti a si rua. Kan chuah hlan 1973 khan President Joseph nih ramkhel rian ‘Senate’ pi ah Senator a rak ttuan rawh. A philh cia hmanh khi kan hngal rih lai lo. January 20 in ni 100 chung a tuan dingmi fiangte in a rak chim cang, chim lawng a tling lo, a ttuanchuah nakding ‘plan’ a telh dih.\n1. Covid-19 baih ding nambar 1 papek ah a chiah. Dr Fauci le scientist pawl he an i bawm lai le USA pi nih Covid 19 a chak in a rengh zau lai zumh a um.\n2. Immigration: Aa daw cukmak mipeem chungkhar, nu le va, nu le fa tthen cukmak cu, dawtnak thinlung a ngeimi caah cun, cohlan mi a si kho lo. Phung ning lo in, na hung lut, ‘ngathu, nan ram ah kan in kuat lai, nang meimei,’ ti phun ruahnak cu, ‘misual bawi’ uar phun a si. Na dirhmun a chia le dirhmun remhnak lam le caantha kan in onpiak lai ti cu, dawtnak in a chuakmi a si fam.\n3. Equality Act: Duh a nung lo tukmi, a lar lo tukmi le mihuat mi va humhim khi ‘immoral’ a si lo, ‘unconditional love’ tu a si. ‘LGBT’ covo humhimpiak nakding phung a buaipi lai. Australia nih cun, hi bantuk phung hi ai ngeih diam rawh. A tlangpi in, Australia ram khuasa mi vialte (duhnung lo Laimi kanmah zong cu) hi bantuk Equality Act nih a kan humhim daih. 4. Criminal Justice System\nA chung kan purh khawh set lomi thil khi ’emotion/ false assumption/ prejudice’ khin kan va comment ve tawn. A reltu ning tu a rak zak ziar. Racial Injustice remh a timhmi, rampi huap palik nunzia zohfeltu commission dirh a timi tehna, palik recruitment, training le professional conduct standard tehna sanh aa timhmi khi ka thangtthat tuk hringhran. Nambar ka tialmi khi ka duh paoh in hnu le hmai ka thlen hna. Tlawmte lawng ka run tial hna. Catialtu: Salai B Chan Khar


Coronavirus Nih A Phak Mi Hna Mizaw Ka Damh Dih Khawh Hna A Si Ah Cun Laksawng Ah Tlangval Nan Ka Pek Lai – Chin 11 News\nCoronavirus Nih A Phak Mi Hna Mizaw Ka Damh Dih Khawh Hna A Si Ah Cun Laksawng Ah Tlangval Nan Ka Pek Lai\nPosted By: Chin News March 3, 2020\nHi nurse nu te hi muidawh ngai zong a si ve i a biachim zong uar a um ngai, a biachim mi le a catial mi nih China miphun an lungthin a cawlcangh ter ngai hna ti a si. Hi nurse nu hi a min ah Tian Fangfang tiah theih a si i China ram Wuhan khuapi chung i acozah siizung ah nurse a tuan lio mi a si tiah theih a si.\nTian Fangfang hi kum 30 a si ve cang nain pasal a ngei rih lo mi a si pinah darling zong a ngei lo mi a si i Wuhan khuapi chung i acozah siizung ah nurse a tuan cuahmah lio mi a si, tulio ah tihnung ngai mi zawtnak Coronavirus ruang ah minung tampi hna cu Nurse Tian Fangfang a um nak siizung ah hin an rak phan ve hna i Nurse Tian Fangfang nih cun a si khawh chung in zohkhenh le cawnghhrramh ai rak zuam len ve hna.\nNurse Tian Fangfang nih cun a uniform he ca tlangkhat a tial mi he hmanthlak a rak phozar i cu ca tlangkhat a tial mi cu “ka umnak siizung ah Coronavirus zawtnak ruang ah a rak phan mi vialte hi ka damh dih hna hnu ah China acozah nih laksawng ah tlangval pakhat in nan ka pek lai” tiah a hmanthlak he cun a phozar hi a si.\nCu kong cu chikhat teah China ramchung thawngzamh ah a hun thang ciamnam i thawngzamh kip nih interview nak an tuah cawlh. Cu interview nak zong ah cun Tian Fangfang nih cun “a tu hi kum 30 ka si cang nain tlangval zong ka ngei bal lo, pasal ngeih zong ka za ngai ko cang ti hi China mipi nih an theih cang caah kalawm. Pasal ding hi ka kawl taktak ko cang i a herh zong ka herh ko cang. Ka riantuan mi hi ka tlamtlinh a si ah cun China cozah nih tlangval pakhat cu rak ka pe hna seh ti ka duh ko” tiah zong fianghlang tein a chim hi a si.\nAsinain interview donghnak leiah Tian Fangfang nih a chim mi cu nihin ni ah cun ka pasal ding kawlnak nakin siizung ah a um mi ka mizaw pawl hi an biapi deuh rih tiah zong a chim hi a si.


Mitthli Hmual: Siasal Nakin A Biatu Ttihnung Deuh — Salai Ephraim Thawngpang\nMitthli Hmual: Siasal Nakin A Biatu Ttihnung Deuh\nSalai Ephraim August 25, 2019\nGeorge Muller nih a dirhmi ngakttah sianginn ah nupa ngei lo pa te cu an chiah ve. Nu cingcih lo le pa muangmuah lo hrat, an sianginn dingrep a zul kho lo. Avoi a tam cang caah sianginn in chuah ding dirhmun a phan. A donghnak ah George Muller sin ah an kalpi. Muller cu a ngaih a chia tuk. A cawnpiak nain zei ttankai dawh a si ti lo. Zeiti ttha, na hmailei lam tluannak ca tal ah thla kan campiak ta lai mu a ti. Thlacam cu a van thok. Hngakchia pa cu mi lungkhong tuk cu si kaw, a mit zong aa chinh duh lo. Hngakchia pa a dawt tuknak thinlung nih Muller cu mitthli he a ciahter. Thla a campah ah cun dawnh cawk lo in a mitthli an hung luang. Mit aa chinh duh lomi ngakttah pa nih Muller mitthli rial bang zuur thluahmah a tlak cu a hmuh. A nun nih a celh ve rua lo. Rai hrang thirh in a thirh. Aa hngalh loin a hung ik thluahmah. Muller nih Amen a van tuah ahcun ngamh khawh ti lo in a ttap. Na ka ngaithiam kho hnga maw a ti. Muller mithli nih a hak tukmi thinlung a khuai, zungzal ca in a nun a thlen.\nMuller cu amah miaknak le rumnak caah ngakttah a zohkhenh lo. Ngakttah nun tthatnak liauliau lawng kha aa tinhmi a si. A haak a kau lo. Haakkauh lo hi mi caah mitthli tlak khawhnak a si. Biadang in chim ahcun, haakkauhnak nih mi dang caah mitthli a tlakter kho tawn lo. Muller cu ngakttah a sing leng in a zohkhenhtu a rak si. Amah phaisa £81, 490 a hman. A thih ahhin £169 lawng a taantak. A phaisa fang cun £60 lawng a si, £100 hi thilri cauk le tthutdan tb,a si.\nTuluk ram pengtu, Chi’n Shih Huang-ti chan ahhin ral ttih ah ralhruang-vampang (atu i Great Wall hi) sak a rak timh. Vanchiat ah an lungrualmi rak cim lengmang kaw aa timhmi tlamtlinh khawh dawh in a rak um lo. A ram mifim le zungthiam vialte a kawh hna. Zeitindah kan ralhruang kan lim khawh lai ti cu a rak hal hna. A mifim hna nih cun, “Ralhruang hi khan 1000 a sau ding a si. Cucaah khan 1 ah minung pakhat lengmang in minung 1000 kan phum hna ahcun, kan limkhawh ko lai. Minung 1000 hmuh bel cu a har tuk hnga dek maw?” an rak ti. Siangpahrang pa nih cun, “Har hlah! Ka caah minung cu thing le ram tlukceu pei an si ko a ti hna. Mifim pakhat nih hitihin ruahnak a vun chuah. Kan holh ah WAN tihi sang khat tinak a si. Cucaah WAN timi pa kan hmuh ahcun amah pakhat cu a za ko lai a ti. Leengnu Meng he aa tthi um kaa WAN cu an inn ciacia ah a ban thlarang in an va dawh i ralhruang-vanpang ah cun an rual chih. A dawt bikmi Nu Meng nih cun a pasal WAN ruak cu a hung kawl. A hmuhkhawh ti lo caah Vampang cu aa tlaih i ngui-ngui-thlak in a ttap. A mithli tamtuk lawmmam a tlak caah an sak cuahmahmi ralhruang-vanpang pi nih a celh ti lo i a cim phut. Dawtnak mithli cu a hmual a fak tuk, lungrual zong nih a celh lo; a chimh khawh ko.\nMinung nunnak le thingram tlukceu ah a chiatu, uktu misual Chi’n Shih Huang-ti lungput, sualnak ngei lo WAN a chanlai ah an thahmi nunnak le Lady Meng dawtnak mithli hmual hna komhchih in C.S. Song nih, “The Tears of Lady Meng: A parable of people’s political theology” timi cauk a ttial. Minung sinak hmelchunhnak pakhat cu mitthli tlak khawh le mi mithli hmuh khawh hi a si. Siasal kan timi Milem khi mithli a ngei lo. Mi mitthli zong a hmu kho lo. Cucaah siasal kan timi milem nak khin a biatu minung hi ttih a nung deuhmi cu kan si.\nMinung cu mithli kan ngei, nain haakkauhnak nih kan mithli a tlakter kho tawn lo. Kan haakkauhnak nih midang mitthli tu a tlakter tawn. Midang mitthli a tlami hmanh cu haakkauhnak nih a kan phenh i kan hmuhpiak kho tawn hna lo. “Haakkauhnak hi siasal biakning phun khat a si (Kolose 3:5),” tiah bible nih a kan cawnpiak. Haakkauhnak nih thil tam tuk a hrawh. Haakkauhnak kha siasal ah naa ser sual ahcun, nangmah kha midang caah ttih nung na si ko lai. Mi bawmh duhnak na ngei ti lai lo. Mi zawn ruahnak na ngeihmi a lo lai. A donghnak ahcun nangmah miaknak caah mi an mitthli tlak zong a poi ah na chia lai lo. Mi nunnak a liam hmanh ah na caah hlawknak a si ahcun a phu ko na ti lai. Cucaah minung cu mitthli a ngeimi kan si; mitthli a tla khomi le mi mitthli a hmu khotu si ko u sih. Cu lo ahcun siasal nakin ttih kan nung deuh sual lai.\nCredit:Duh Tin Kep\nTagged Mitthli Hmual: Siasal Nakin A Biatu Ttihnung Deuh\nChin party nih zeihmanh a tuah kho lo tiah a ti mi pawl hihi rak thei tthan u →\n← Chinram Le Chin Party Zungzal A Thawnnak Ding Caahhin NLD Nihhin An Tlaihthan Zong Tha Ko Rua Tiah Ka Ruah Cang.


Ralkap uknak tangah rianttuan dingin Chin ramkulh ACC Pu Ngun San Aung sawmnak cu Pu Thla Bik nih Cohlang Lo\nPosted By: chinnews April 18, 2021\nChin ramkulh Administrative Council Chairman Pu Ngun San Aung nih Myanmar ralkap uknak tang ah rianttuan ve ding in Pu Thla Bik rian a khinhmi cu Pu Thla Bik nih a cohlang lo, tiah nihin ah kan theih.\n“Pu Ngun San Aung nih rian a ka khinhmi hi ka thei bak lo. Ahlanken in theihternak zong zeihmanh a um lo. Ka um lo kar ah ca an rak ka pek i zei hmanh ka thei lo,” tiah Pu Thla Bik nih The Chin Journal ah a chim.\nKan rammipi nih hi tluk hin an duh lo bu ah zeitindah ralkap kut tang ah cun rian kan ttuan hnga, tiah a chim chap.\n“Mah an ka khinhmi rian hi ttuan ka tim lo. USDP chan zong ah khan mah rian hi an rak ka fial cang. Cun, NLD lio zong ah an ka fial bal cang. Asinain, ka ra rak al hna. Mah lio hmanh ah ka ttuan khawh lomi cu zeitindah atu mah tluk in kan rammi nih an duh lomi ralkap kut tang ah cun rian cu ka ttuan hnga,” tiah a chim.\nMyanmar rampi uknak a ramh i, thla 2 fai chung ah rammi 700 leng ruru hranghrang in a thattu ralkap kut tang ah Hakha khua tthanchonak rian ttuan ding in Pu Ngun Sang Aung nih Hakha khua i bochanmi upa 6 cu committee chungtel ah rian a khinh hna nain ahohmanh nih cu rian cu an cohlang lo, tiah thawng kan theih. Credit-TCJ\nBe the first to comment on "Ralkap uknak tangah rianttuan dingin Chin ramkulh ACC Pu Ngun San Aung sawmnak cu Pu Thla Bik nih Cohlang Lo"\nHakha ah Palik Bawi Pakhat Amah tein aa That\nTarnu Pakhat cu a Thi Cang an Ti i Vui an Timh Lio ah a Nung Than\nTHAWNG THAR CDF-Hakha nih Chuncung Pawng Kahdoh Kong ah Khuami Nawlnak an Tuah


Biaceih Ni Cu Zeidah A Si? - Jehovah Tehte Hna Zung Web Site\nBiaceih Ni Cu Zeidah A Si?\nBiaceih Ni kha na mitthlam ah zeitindah na cuanter? Minung nuai tampi cu Pathian bawi ṭhutdan hmai ah chuahpi an si lai i pakhat hnu pakhat in biaceih an si lai tiah mi tampi nih an ruah. Mi a cheu cu vancung laksawng an hmu lai i a cheu cu zungzal hrem awkah sual phawt an si lai tiah an ti. Asinain Baibal nih cu caan he aa tlaiin phun dang ngaiin a langhter. Pathian Bia nih ṭih a nungmi caan si lo in ruahchannak in a khatmi remhṭhannak caan in a langhter.\nBiathlam 20:11, 12 ah lamkaltu Johan ṭialmi Biaceihnak Ni kong kha hitin kan rel: “Bawiṭhutdan rangpi le a cung i a ṭhumi kha ka hmuh hna. A cung i a ṭhumi hmaika cun vawlei le van kha an zaam i an um ti lo. Cun mithi mi kha, a ngan he a hme he, bawiṭhutdan hmai i an ṭhut kha ka hmuh. Cauk kha an kau hna, cun cauk a dang pakhat, nunnak cauk zong kha an kau ve. Mithi cu an rak tuahmi cauk chung i aa ṭial ning khan an bia a ceih hna.” Hika ah langhtermi Biaceihtu hi ahodah a si?\nJehovah Pathian cu minung cung i Biaceihtu ngan bik a si. Asinain, biaceihnak rian taktak kha cu midang a pek. Lamkaltu 17:31 chim ningin lamkaltu Paul nih Pathian “thim mipa thawngin vawlei cung dihlak hi dinnak in biaceih awkah ni a khiah cang” tiah a ti. Biaceihtu ah thimmi cu a thoṭhanmi Jesuh Khrih kha a si. (Johan 5:22) Asinain, Biaceih Ni cu zeitik ah dah aa thawk lai? Zei can dah a rauh lai?\nBiathlam cauk nih vawlei cung i Satan thil ningcang a hrawk hngami Armageddon raldohnak hnu ah biaceihnak ni aa thawk lai tiah a langhter.* (Biathlam 16:14, 16; 19:19-20:3) Armageddon hnu ah Satan le a khuachia pawl cu kum thongkhat chung khor thuk chungah thlak an si lai. Cu caan chungah vancung ro a cotu 144,000 hna cu biaceihtu an si lai i “Khrih he cun siangpahrang bantukin kum thong khat chung uktu bawi an si” lai. (Biathlam 14:1-3; 20:1-4; Rom 8:17) Cu a si caah Biaceih Ni cu suimilam 24 lawng a raumi hnawhnam tuk in tuah hngami rian a si lo. Kum thongkhat a rau lai.\nKum thongkhat chungah Jesuh Khrih cu ‘a nungmi he a thimi he bia ceihtu’ a si lai. (2 Timote 4:1) “A nungmi” cu Armageddon in a luatmi “mibu nganpi” kha an si lai. (Biathlam 7:9-17) Lamkaltu Johan zong nih “mithi mi kha…[biaceihnak] bawiṭhutdan hmai i an ṭhut” kha a rak hmuh. Jesuh nih bia aa kam bantukin “thlan chung i a ummi mithi vialte nih a [“Khrih,” NW ] aw an theih lai caan kha a ra lio.” (Johan 5:28, 29; Lamkaltu 24:15) Sihmanhsehlaw zei zoh in dah biaceih an si lai?\nLamkaltu Johan langhnak hmuh ningah “cauk kha an kau hna” i “mithi cu an rak tuahmi cauk chung i aa ṭial ning khan an bia an ceih hna.” Cu cauk cu minung nih hlan i an rak tuahmi kong ṭialmi ca maw a si? A si lo, an thih hlan i an rak tuahmi zoh in biaceih an si lai lo. Cucu zeitindah kan hngalh? Baibal nih hitin a ti: “Minung cu a thih tikah cun sual ṭhawnnak chung khan a luat.” (Rom 6:7) Cucaah a thoṭhanmi cu sualnak a ngei lomi sining in an thoṭhan lai. Cu cauk cu Pathian nih a hnu ah a halmi hna kha a chim duhmi a si. Armageddon in a luatmi si hna seh a thoṭhanmi si hna seh zungzal in nun awkah Pathian nawlbia an zulh lai, mah nawlbia ah Jehovah nih kum thongkhat chungah a pekmi hna nawlbia thar zeipaoh aa tel. Cucaah Biaceih Ni chung i an tuahmi zoh in pakhat cio kha biaceih an si lai.\nBiaceih Ni ah minung nuai tampi cu hmasa bik ah Pathian duhnak kong kha an cawn lai i cu ningin nun awk caanṭha an hmu lai. Mah nih khan cawnpiaknak rian nganpi a um lai ti kha a langhter. A si, “vawlei le a cung a ummi kha an bia na ceih tikah dinnak hi zeidah a si ti kha an hngalh lai.” (Isaiah 26:9) Asinain, mikip nih Pathian duhnak zulh kha an duh lai lo. Isaiah 26:10 nih hitin a ti: “Nang nih cun mi ṭhalo kha na zaangfah ko hna nain, dinnak tuah kha an cawng duh hlei lo. Miding mi an umnak ram hmanh ah hin ṭhatlonak kha an tuah ṭhiamṭhiam ko, na lianhngannak kha an hngal duh hlei lo.” Mah miṭhalo pawl cu Biaceih Ni ah zungzal thih dantatnak an hmu lai.—Isaiah 65:20.\nBiaceih Ni ah a luatmi hna cu cu ni a dongh tik ah tling hirhiar tein “an nung” lai. (Biathlam 20:5) Cucaah Biaceih Ni nih minung kha a hram thawk i a tlingmi sining kha a ngeihter ṭhan hna lai. (1 Korin 15:24-28) Cu hnu ah hmanung bik hneksaknak a um lai. Satan cu khor thuk chung in chuah a si lai i minung hlennak nawl voikhat a hmu ṭhan lai. (Biathlam 20:3, 7-10) Satan a domi hna nih Baibal biakammi a tlin dih cikcek kha an hmuh lai: “A dingmi cu ram chungah himte in an um lai i ram cu zungzal in anmah ta a si lai.” (Salm 37:29) A si, Biaceih Ni cu zumhawk a tlakmi vialte caah thluachuah a si lai\n* Armageddon kong kha Jehovah Hngaltu hna chuahmi Insight on the Scriptures, Volume 1, cahmai 594-5, 1037-8 [Mirang holh], le A Hmaanmi Pathian Pakhat Lawng Kha Bia timi cauk [Kawl holh] ṭhen 20 nak ah zoh.


Kan Zulh ding "Policy" | Radio Veritas Asia\nKan Zulh ding "Policy"\nṬih ti mi ah hin thlarau lei ṭih thiam ding mi thil a si lo ah uktu a si mi hna hi ttha tein thleidan thiam in ṭih thiam kan herh. Bawipa nih ralrin a kan pek mi cu: “Pum cu a that kho ko nain thlarau a that kho lomi cu va ṭih hlah u; hell chungah pum he thlarau he a that khotu Pathian tu kha va ṭih u” (Matt 10:28) tiah a kan ti.\nPathian ṭihzah thiam nak le upat thiam nak hna nih kan thlarau caah him nak a kan ngeih ter i; tukforhnak kan in kan ton tikah thil chia-ttha thleidan thiam nak le fimnak a kan ngeih ter. A bik in thlarau lei in hlen kan ton caan ah hin Pathian Thiang Thlarau nih fimnak a kan pek. Zeicah kan ti a si ah cun Bawipa a ṭih zah mi le a upat mi nih cun a cawnpiak nak kha ttha tein an ngeih i an zulh caah a si. Psalm cathiang chungah kan hmuh mi cu: “Bawipa a ṭihmi cu a vancungmi nih khan an zoh hna i ṭihnak chungin an luatter hna” (Psl 34:7). “Ṭhat lonak kha hrial u law ṭhatnak kha tuah u; daihnak kha duh u law nan hmuh khawh nakhnga fak piin i zuam u”.(Psalm 34:14) tiin kan hmuh.\nKan nunnak ah a ka uk tu pennak hna cu phun hnih lawng an um ko. Ṭhatnak, a hman mi le ceunak a si mi Pathian pennak le; lihchimnak, tthat lo nak tuah ding caah ah a tukforh lengmang tu le thil ttha lo tuah ding lawng ah forhfial tu Muihnak pennak (Satan pennak) hna hi an si.\nPathian pennak caah maw kan nun lai satan pennak caah ti cu kan mah tein ruah cio hna u sih.\nKan Bawipa Jesuh Khrih nih a kan cawnpiak i zulh ding caah a lam a kan hmuhsak mi Vancung pennak (Pathian pennak) a si mi daihnak le ṭhatnak maw; a si lo ah Pathian pennak he aa ral chan mi tanglei pennak (satan pennak) dah kan i thim hna lai.\nCu a si caah Bawipa nih a zultu hna a rak cawnpiak tik hna ah khan hmai lei an ton hnga ding mi thil hna zong intuar khawh nak hnga ding caah ralrin nak a rak pek hna nak cu a si. Bawipa Jesuh hnu zultu kan si ah cun amah bangin fahnak hna le nehsawhnak hna kan in ve ding hrimhrim a si. Zeicah kan ti a si ah cun Jesuh cu kan Pathian le kan Bawipa ah kan i thim cang hna i a kan cawnpiak mi hna kha zulh ding caah kan i timh cang caah a si. Cu a si caah, kan Bawipa hnu kan zulh a si ah cun a har sat nak ah kan i hrawm ve lai i a lunglawmh nak zongah kan i hrawm ve lai.\nBawipa nih a kan cawnpiak mi policy kan zulh a si ah cun Bawipa ral a si mi paoh hna i an policy cu kan zulh lo ding a si. Bawipa cawnpiak mi policy zumhtlak tein le ṭha tein zulh khawh ding le i tlaih khawh dingah i zuam cio hna u sih.